Чемпионлар лигаси ярим финали учун кимда имконият кўпроқ 6-04-2019, 23:14 | Zamin.uz\n23:14 / 06.04.2019\nЧемпионлар лигаси ярим финали учун кимда имконият кўпроқ?\n“Аякс“ 40% : 60% “Ювентус“\n“Аякс“ клуби “Реал Мардид“ни қандай мағлуб этганини ҳамма кўрди. Ўртача ёши 21 ни ташкил этувчи клуб чорак финалдаги энг кўп прессинг қилувчи жамоа саналади. Бу ҳам “Ювентус“га анчагина муаммолар туғдириши аниқ. Шунга қарамасдан, Алегрининг ажойиб тактик эканлигини ҳисобга олсак, у бу муаммога ҳам ечим топишининг эҳтимоли юқори. Ҳозирда “Юве“ бор эътиборини ЕЧЛга қаратгани ҳеч кимга сир эмас. Сабаби, клуб евро кубокдаги ғалабани жуда истамоқда. Янги асрнинг ўзида бир неча бор финалгача етиб келган клубга испанлар тўсқинлик қилган бўлса, аср бошида “Милан“ аламли тарзда кубокдан маҳрум қилгани кўпчиликнинг ёдидан кўтарилмагандир.\nРоналдунинг ҳарид қилиниши замирида ҳам айна шу истакни амалга ошириш ётганини футболни яхши тушунадиган мухлислар дарров сезишган бўлса керак. “Ювентус“ ушбу тўқнашувда катта қийинчиликка учраши аниқ, аммо катта эҳтимол билан ярим финалга йўл олади. “Аякс“ футболчиларининг иқтидорларига гап-сўз бўлиши мумкинмас, аммо доира торайгани сари тажрибалироқ жамоалар ўз сўзларини айта бошлашади.\n“Манчестер Сити“ 55% : 45% “Тоттенҳем“\nБир қарашда “шаҳарликлар“ фоворитдек кўринишлари мумкин, аммо ички чемпионатда катта босим остида қолган Гвардиола ЕЧЛга бор кучини ташлай олмайди. “Ливерпул“нинг таъқиби футболчиларни руҳан ва жисмонан толиқтириши аниқ. Шайхларнинг бадавлат клуби ҳам мавсум охирлагани сари кадрлар борасида муаммоларга учраши аниқ, биргина Агуэронинг йўқлиги жамоага қандай таъсир қилишини ҳаммамиз кўрдик...\n“Тоттенҳем“ эса чемпионлик ва кубокдан айрилиб бўлди. Уларда фақат битагина кузер карта қолди, у ҳам бўлса - ЕЧЛ. Почетино бор кучи билан мавсумдаги сўнгги имконият учун ҳаракат қилши аниқ. “Шпорлар“ ўйини чиқиб қолса, “Барселона“ни меҳмонда ҳам енга оладиган қудратга эга. Аргентиналик мураббий бир неча йилдан бери АПЛ да бўлгани учун ушбу чемпионатдаги ҳар бир клуб билан қандай ўйнаш мумкинлигини жуда яхши билади. Тўғри, клуб анчадан бери АПЛ пойгасида кичик бюджет сабаб биринчи бўла олмаяпти, лекин бу уларнинг кучсизлигини билдирмайди. Умумий қилиб айтганда, бу жуфтликда ҳеч нарса ойдин эмас ва бу жуфтлик ўртасидаги учрашувларда икки тактик мураббийларнинг ўзаро дуэльига ҳам гувоҳ бўламиз\n“Ливерпуль“ 75% : 25% “Порту“\nЮқоридаги учрашувларга қараганда анчагина кичик аудиторияга мўлжалланган учрашув қолганларидан зерикарлироқ ўтадигандек кўринсада, аслида курашларга бой бўлиши аниқ. Португалия клуби уйда яхш ўйин кўрсатадиган клублар сирасига киради. Шунга қарамай Клопп шогирдлари бу учрашувда яққол фоворит саналади. “Ливерпул“ клуби бу мавсумда ЕЧЛ учун асосий даъвогарлардан бири бўлиб турибди ва бу жуфтликликда ҳам катта эҳтимол билан улар ярим финалга йўл олса, ажаб эмас.\n“Барселона“60% : 40% “Манчестер Юнайтед“\nҲозирда Мессиси бор “Барселона“ “қизил иблислар“дан бироз савиялироқ кўринмоқда. Каталонияликлар бу мавсумда ҳимояда жуда ишончли ўйнашмоқда ва Испания чемпионлигини деярли нақд қилиб улгуришди. Агар, клуб етакчилари ўйинга қадар жароҳатларсиз етиб келишса, “Манчестер Юнайтед“да кейинги босқич учун имконият жуда ҳам кам. “Барселона“ сўнгги мавсумларда дунё миқойисида ўз обрўсини бироз йўқотгани ҳеч кимга сир эмас. Айнан ЕЧЛдаги ғалаба клубни яна дунё рейтингида 1-поғонага олиб чиқади. Бу эса ўз навбатида клуб бизнеси ва имиджининг кўтарилишини таъминлайди.\n“Манчестер Юнайтед“ эса Парижда рақиб хатоларидан унумли фойдаланди ва минимал имкониятдан максимум фойда чиқара олди. Сульшер шогирдлари “Барселона“га қарши бор имкониятларини ишга солишади ва рақиб хатосини кутишади. Тўғри, Сульшер келгач, жамоа анчагина ижобий томонга силжиди, бироқ ҳали “Барса“ даражасига чиқа олганича йўқ. Шунга қарамасдан бу жуфтликда инглизларда ҳам имконият йўқ эмас. Ғолиблик учун бехато ўйнаш ва рақиб хатосидан максимум фойда чиқариш талаб этилади.\nБу ҳеч қандай башорат, ёки олдиндан тахмин қилиш эмас. Шунчаки, клубларнинг ҳозирги имкониятларидан келиб чиқиб ёзилган кичик мақола. Бу жуфтликлар тўқнашувига қадар кичкинагина деталлар ҳам вазиятни батамом ўзгартирирб юбориши ҳеч гап эмас. Шундай экан, учрашувларни сабрсизлик билан кутиб қоламиз! “Замин” янгиликларини “Telegram”да кузатиб боринг\nКеча, 09:23, Спорт\nЯнгиликлар » Спорт » Чемпионлар лигаси ярим финали учун кимда имконият кўпроқ?


Ўзбекистон ва Тожикистон ишбилармонлари ўртасида савдо-иқтисодий алоқалар фаоллашади\n17:48 / 27.12.2016\nТожикистон пойтахти Душанбе шаҳрига етакчи ўзбек корхоналари вакиллари ташриф буюрди. Унинг доирасида 26 декабрь куни Тожикистон савдо-саноат палатаси раиси Шариф Саиднинг Душанбе шаҳридаги «Zavod NVA» қўшма корхонаси тижорат директори Александр Краюшкин, «Dur Qushbegi Biznes» компанияси директори Холиёр Ҳолиқназаров, «SHAMS» ХК директори Шамсиддин Қосимов, «Mahsus Ish Kiyim» корхонаси савдо ва маркетинг бўйича менежери Даврон Абдусатторов ва Ўзбекистон Савдо-саноат палатасининг Тошкент вилоят бошқармаси ташқи иқтисодий алоқалар бошқармаси етакчи мутахассиси Дилшод Менглиев билан учрашуви ўтказди.\n«Бизда Ўзбекистон ва Тожикистон ўртасидаги савдо-иқтисодий, илмий-техникавий ва маданий алоқаларни янада юқори даражага олиб чиқиш учун кўплаб имкониятлар бор», - дея маълум қилди Шариф Саид.\nТожикистон Савдо-саноат палатаси юзага келаётган муаммоларни ҳал қилиш ва тожик-ўзбек савдо-иқтисодий муносабатларига йўналтирилган аниқ тадбирларни ишлаб чиқишда кўмак беришга тайёр эканлиги маълум қилинди.\nШариф Саиднинг таъкидлашича, “Биз муносабатларимизни нафақат амалий ишлар даражасида, балки тажриба ва маълумот алишиш орқали ҳам яхшилаш ниятидамиз».\nЎзбекистон Тожикистон иқтисод


ССВ коронавируснинг навбатдаги қурбонини маълум қилди - UzNews.uz\nСоғлиқни сақлаш вазирлиги 55 ёшли беморнинг вафотини тасдиқлади.\nСоғлиқни сақлаш вазирлиги хабарига кўра, Навоий вилояти Зарафшон шаҳрида яшовчи 55 ёшли Ж.Ў. (эркак киши) 6 июль куни “COVID-19” инфекциясига намуна топширган, шу куни Зарафшон шаҳридаги шифохонанинг реанимация бўлимига ётқизилган.\nУнга “COVID-19” инфекциясининг оғир кечиши, икки томонлама пневмония, нафас етишмовчилигининг 3-даражаси ташхиси қўйилган. У гипертония касаллиги, артериал гипертензия, юрак ишемик касаллиги, зўриқиш стенокардияси, семизлик каби ҳамроҳ касалликлар билан ҳам оғриган.\nШифохонада беморнинг даволаниши давомида шифокорлар томонидан консультация қилинган, даволаш жараёни мутахассислар тавсияси асосида олиб борилган.


Янги Captiva’га шартномалар бекор қилинаётгани ҳақида хабар тарқалди. Компания расмий баёнот бермаяпти - 15 Ноября 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2021-12-02, 8:50 PM\nГлавная / Bosh sahifa » 2021 » Ноябрь » 15 » Янги Captiva’га шартномалар бекор қилинаётгани ҳақида хабар тарқалди. Компания расмий баёнот бермаяпти\nUzAuto Motors компаниясининг дилерлик пунктлари янгиланган Chevrolet Captiva автомобили учун тузилган шартномаларни бекор қилаётгани ҳақида хабарлар тарқалди.\nТелеграмдаги Kurbanoff.net канали муаллифига мурожаат қилган автомашина харидорининг ҳикоя қилишича, унга автосалондан қўнғироқ қилиб, янги Captiva етказиб берилмаслигини маълум қилишган. Буни янги машина бизнинг минтақамизга тўғри келмаслиги билан изоҳлашган.\nЭнди харидор автосалонга келиб ариза ёзиб машинани бошқа қимматроғига алмаштириб, қўшимча тўлов қилиши ёки арзонроғига (аниқроғи, Tracker’га) алмаштириб, икки ой давомида тўловдаги фарқни қайтариб олиши, ёки умуман шартномани бекор қилиб пулини қайтариб олиши (яна бироз сабр қилган ҳолда) мумкинлигини ҳам тушунтиришган.\nХаридор буни ҳазил деб ўйлаб, қўнғироқ қилган одамни уришиб берган. Сўнгра унга яна бир қўнғироқ бўлган ва ўзини UzAuto’данман деб таништирган киши юқоридаги шартларни такрорлаган.\n«Мижоз энди чуқур таажжубда ва нима қилишини билмаяпти. Монополияга қарши курашиш агентлиги ҳам бу борада ёрдам беролмаслиги аниқ», деб ёзади блогер.\nЭнг ҳайратланарлиси, тузилган шартномада автомобилни етказиб бериш санаси — 2022 йил февралдан ташқари, автомобилни етказиб беришнинг сўнгги муддати — 2022 йил сентябрь ҳам бор.\nБлогер Captiva учун тўлов қилган бир неча кишига қўнғироқ қилиб суриштирган. Уларга ҳам автосалонлардан шундай қўнғироқлар бўлганини тасдиқлашган. Лекин энг биринчи бўлиб тўлов қилганларга машина етказиб бериши мумкинлигига ҳам умид қолдиришган.\nЭнг қизиғи, ҳали етказиб берилиши номаълум бўлган автомашиналарга кредит ёки лизинг шартномаси имзолаб, ҳозирдан ойма-ой тўлов қилиб юрганлар ҳам бор экан.\n"Kun" мухбири суҳбатлашган харидорлардан бири ҳам буни тасдиқлади. Таҳририят бу масалада ўз суриштирувини бошлади.\nUzAuto Motors ҳозирча пайдо бўлган вазият юзасидан расмий муносабат эълон қилгани йўқ.\nАввалроқ янгиланган Chevrolet Captiva автомобили учун шартнома тузиш бошлангач, ижтимоий тармоқларда автомобил нархи ўзгариши мумкинлиги тўғрисида хабарлар пайдо бўлган ва UzAuto Motors компанияси шартномадаги кўрсатиб ўтилган банд бўйича ўз расмий муносабатини билдирган эди.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 38 | Добавил: #Yangiliklar, #newsuz, #новости, #xabarlar, #uznews, #Yangilik, #habarlar, #news, #ahborot | Рейтинг: 0.0/0\nPlay Marketdan kompyuterga fayl yuklash / плей маркетдан компютерга файл кўчириш юклаў плей маркетдан кўчириш play marketdan ko'chirish


Афғонистон кўча сураткашлари ижоди - BBC O'zbek\nАфғонистон кўча сураткашлари ижоди\nАвстриялик рассом Лукас Берк ва Ирландиялик этнограф Шон Фолей Афғонистонда тобора йўқолиб бораётган кўча сураткашлари фаолиятини ўрганмоқдалар. Кобул, Ҳирот, Мозори-Шариф ва Жалолободдаги кўча сураткашлари уларга ўз "асарларини" намойиш қилишган. Дари тилида "камра-и фаври" дея номланган фотокамералар бир вақтлар тахтадан қўлда ясалган. Мана бу фотокамера мутлақо қўлда бошқарилади, ҳеч қандай электр кучидан фойдаланилмайди. Пленка ўрнига кимёвий моддалар ва оддий қоғоз ишлатилади. Толиблар даврида телевидение, мусиқа ва кино билан бирга суратга олиш ҳам тақиқланганди. Кўплаб сураткашлар камераларини беркитиб, вайрон этилишидан сақлаб қолганлар. Ҳиротлик сураткаш Ҳикматуллоҳ Арбозода 2001 йилдан бери асосан мактаб боллари суратларини йиға бошлаган. Ғарблик тадқиқотчилар топган яна бир сурат Абдул Самад исмли сураткаш томонидан ўз оиласи чизилган расмдан олинган. Бу суратни ўз ичига олган албомни сураткаш оиласи Толиблар даврида яшириб, сақлаганлар. Бу эса эски камерада олиниб, кейинчалик рақамли равишда безак берилган сурат. Лукас Берк ва Шон Фолей томонидан йиғилган ушбу суратларни Dewi Lewis Publishing нашр қилган. Бу ҳикояни баҳам кўринг Баҳам кўриш ҳақида


Жиноят-ижроия кодексининг янги таҳрирдаги лойиҳаси ишлаб чиқилади - Zamin.uz\n19:28 / 16.10.2018\nЎзбекистон Республикаси Жиноят-ижроия кодексининг янги таҳрирдаги лойиҳасини ишлаб чиқилади. Бу 2018 – 2021 йилларда Ўзбекистон Республикасининг жиноят-ижроия тизимини янада такомиллаштириш бўйича йўл харитасида назарда тутилган.\nБунда Ўзбекистон Республикасининг жиноят-ижроия қонунчилигини такомиллаштириш бўйича ишчи гуруҳ ташкил этилади, унинг иш режаси тасдиқланади.\nШунингдек, Ўзбекистон Республикаси Жиноят-ижроия кодексининг янги таҳрирдаги лойиҳаси тайёрланади. Бунга қадар Жиноят ва Жиноят-процессуал кодексларининг янги таҳрири қабул қилинишини инобатга олган ҳолда, амалдаги Жиноят-ижроия кодексига зарур ўзгартиш ва қўшимчалар киритиб борилиши мумкин.\nТайёрланган лойиҳани муҳокамаси бўйича илмий доиралар, фуқаролик жамияти институтлари, оммавий ахборот воситалари вакиллари ва хорижий экспертларни жалб қилган ҳолда учрашувлар, семинарлар, давра суҳбатлари ва матбуот анжуманлари ташкил этилади.\nБу борадаги ишлар учун ИИВ, Бош прокуратура, Олий суд масъул этиб белгиланади.\nЭслатиб ўтамиз, аввалроқ Ўзбекистонда маҳкумларнинг янги кийимлари намунаси жорий этилиши хабар қилинганди. “Замин” янгиликларини “Facebook”да кузатиб боринг\nЎзбекистонда Жиноят кодексининг янги таҳрири ишлаб чиқилади\n10-02-2020, 10:49, Ўзбекистон\nЖиноят кодексидан 2та модда чиқариб ташланади\n30-11-2019, 09:23, Ўзбекистон\n16-03-2019, 10:57, Ўзбекистон\nПрезидент: "Тергов ҳаракатларини ўтказишга инсон омилининг таъсирини имкон қадар камайтириш зарур"\n28-12-2018, 15:12, Ўзбекистон\nЖиноят воситаси айбланувчига тегишли бўлмаса мулкдорга қайтариб берилади\n22-09-2017, 19:08, Ўзбекистон\nЯнгиликлар » Ўзбекистон » Жиноят-ижроия кодексининг янги таҳрирдаги лойиҳаси ишлаб чиқилади


Азим Аҳмедов: Мухлислардан ҳар қандай ҳолатда ҳам бир-биримизни қўллаб-қувватлашликни сўраб қоламан\n27 февраль, 2019, 10:09 238\nУ янги мавсумни яна қадрдон жамоасида ўтказади.\nҚрим ва Туркиядаги йиғинлардан кейин мавсумга тайёргарликнинг сўнгги қисмини Наманганда давом эттираётган «Навбаҳор» таркиб жиҳатдан анча ўзгарган. Биз эса маҳоратли ярим ҳимоячи Азим Аҳмедов билан суҳбат қурдик.\n- «Навбаҳор» йиғинига Туркияда қўшилдингиз. У ердаги йиғин ва ўртоқлик ўйинларидаги рақиблар ҳақида қандай фикрдасиз?\n- Туркияда яхши тайёргарлик олиб борилди. Рақиблар кучли ва тўғри танланган деб ўйлайман. Уларга қарши ўйинларда ўзимиз учун керакли бўлган кўплаб жиҳатларни ўргандик. Ушбу йиғинда асосий эътибор жисмоний тайёргарликка қаратилди.\n- Канчельскис ҳам Арвеладзе каби Европа футболидан баҳраманд бўлган мутахассис. Унинг маҳаллий мураббийлардан ажралиб турадиган қандайдир учтун жиҳатларини сездингизми?\n- Арвеладзе қўл остида бир ярии йил ўйнаган футболчи сифатида шуни айтишим мумкинки, бу мураббий ҳақиқатдан ҳам Ўзбекистонга Европа футболини олиб киряпти. Ўйлашимча бу икки мутахассис кўпни кўрган тажрибали мураббий сифатида клубларимизни ўсишга эриштира олади.\n- Сизнингча «Навбаҳор»да асосий таркиб ўйинчисига айланиш учун имконият яхшироқми?\n- «Навбаҳор»да ҳам рақобат кучли деб ўйлайман. Очиғи олдимда бир қатор таклифлар бор эди. Лекин, «Навбаҳор»ни танладим. Мақсадим ўз устимда ишлаб, астойдил меҳнат қилиб асосий таркиб футболчисига айланиш. Ҳозирда бор эътиборни «Навбаҳор»га қаратмоқчиман.\n- Маълум муддатдан сўнг яна қадрдон жамоангизга қайтдингиз. Наманганлик мухлисларни соғинганингиз аниқ. Лекин, «Навбаҳор» ўйингоҳи майдони ҳали мавсумга тайёр бўлмагани боис илк учрашув узоққа чўзилиши мумкин…\n- Ҳа тўғри. Биринчи навбатда мухлисларни жуда ҳам соғиндим. Майдон масаласига келадиган бўлсак барчаси яхши ҳолатга келтириляпти. Бизни мухлислар меҳмонда ҳам қўллаб-қувватлашади буни жуда яхши биламан. Улар бизни ёлғизлатиб қўйишмайди. Худо хоҳласа уларни хурсанд қиламиз.\n- «Пахтакор» ОЧЛ гуруҳ баҳсларига йўлланма олди. Жамоадан кетганингизга ачинмадингизми?\n- Олдин ҳам айтдимку, захирада ўтириб, меҳнат қилмасдан пул топмоқчи эмасман. Шу сабабли «Навбаҳор»да қаттиқ меҳнат қилмоқчиман.\n-«Реал»дан «Ювентус»га ўтган Роналдунинг мақсадлари барчага аён. «Пахтакор»дан «Навбаҳор»га ўтган Аҳмедовнинг мақсадлари қандай?\n- Энг катта мақсадим наманганлик жонкуяр мухлисларни хурсанд қилиш. Бу ерда жонимни бериб ўйнамоқчиман. Мухлислардан эса ҳар қандай ҳолатда ҳам бир-биримизни қўллаб-қувватлашликни сўраб қоламан. Аввало ёмон кун бўлмасин, лекин футболда барча нарса бўлиши мумкин. Шунда ҳам ишончни йўқомайлик. Худо хоҳласа ана шунда барчаси яхши бўлади.\nХуршид Юсупов сухбатлашди.


Бердимуҳамедов матбуот устидан назоратни кучайтирмоқчи\nТуркманистон президенти ўтган ҳафтада ўтказилган ҳукумат мажлисида оммавий ахборот воситалари ишидан қониқмаганини билдирган.\nБу ҳақда хабар қилган Turkmenistan.ru сайтининг ёзишича, Қурбанғули Бердимуҳаммедов бу борада бош вазир Майса Язмуҳаммедовага ҳам дашном бериб, уни танқид қилган.\nТуркманистон президенти мамлакат матбуотида “ёзаётган мақоласи ҳақида жуда юзаки тасаввурга эга бўлган муаллифларнинг салоҳиятсизлиги ва нопрофессионаллиги кўриниб қолаётгани”ни қайд этган.\nҚурбанғули Бердимуҳаммедов бош вазир ўринбосарига “оммавий ахборот воситалари ишини янада мукаммалроқ ташкиллаштириш”, газета ва журналларнинг муҳаррирларига эса “мақолалар сифатини янада амалийроқ назорат қилиш”ни топширган.\nТуркманистон ҳудудида мустақил нашрлар мутлақо йўқ бўлиб, барча нашрлар давлатга тегишлидир.\nҲукумат мажлисида Матбуотда ва бошқа оммавий ахборот воситаларида давлат сирларини қўриқлаш бўйича қўмита иши қаттиқ танқид қилиниб, унинг раиси Язмухаммет Язлиевга “ишда йўл қўйилган камчиликлар учун” хайфсан берилган.\nАснода Туркманистон президентининг бу аёвсиз танқиди Ободондаги портлашга оид тафсилотлар оммавий ахборот воситаларига сизиб чиқиб кетгани билан боғланмоқда.\nЭслатиб ўтамиз, шу йил 7 июл оқшомида Туркманистоннинг Ободон шаҳридаги ҳарбий омборда портлаш рўй берганидан сўнг бу ҳақда турли нашрлар хабарлар чиқиб кетганди. Шундан кейин бу портлашлар оқибатида 13 фуқаро ва уч ҳарбий нобуд бўлганини тан олишга мажбур бўлгандилар.\nАйни пайтда Туркманистон хорижидаги нашрлар норасмий манбаларга таянган ҳолда Ободондаги портлашда 200 га яқин киши ҳалок бўлгани, яна 200 га яқин киши тан жароҳати олганини ва уларнинг қирққа яқини ёш болалар бўлганини ёзгандилар.\nТуркманистон Ташқи ишлар вазирлиги хорижий матбуотда берилаётган Ободонда кўплаб одамлар ҳалок бўлгани ва биноларга жиддий шикаст етганига оид хабарлар ҳақиқатни экс эттирмайди, дея баёнот берган.\nПортлашлардан бир неча кун ўтгач, бу ҳақда биринчи бўлиб хабар тарқатган “Хроника Туркменистана” сайти хакерлар ҳужумига учраган. “Инсон ҳуқуқлари бўйича туркман ташаббуси” ҳуқуқни муҳофаза қилиш ташкилотига тегишли бу сайт, “Независимая газета”нинг ёзишича, Туркманистон махсус хизматлари томонидан ишдан чиқарилган.


Гаджетларни бир зумда қувватлантириш усули топилди - Zamin.uz\n14:14 / 10.09.2020\nГаджетларни бир зумда қувватлантириш усули топилди\nФото: Texas A&M University College of Engineering\nТехаслик тадқиқотчилар ўсимлик хом ашёсидан олинган биологик материалларга асосланган энергияни сақловчи янги турдаги қурилмани яратди. Гаджет енгил, эгилувчан ва ишлаб чиқаришда самарали, деб ёзади Tech Xplore.\n«Ўсимлик материалларини энергия сақловчи қурилмага жорий этиш ҳосил бўлган хусусиятларни бошқаришдаги қийинчиликлар сабаб мураккаб кечди — улар девайснинг ишчанлик цикли ва унинг самарадорлигига таъсир кўрсатади. Бундан ташқари, биокомпонентларни ишлаб чиқариш хавфли кимёвий воситалардан фойдаланишни талаб этади», — дейди лойиҳа муаллифи.\nМуҳандисларнинг сўзларига кўра, улар атроф-муҳитга зарар етказмайдиган қурилмани йиғишга муваффақ бўлган. Янги технология мураккаб ва узоқ вақт ишлаб чиқариш жараёнини талаб этади.\nТехнология худди суперконденсатор (ионистор) каби кўринишга эга — органик ва ноорганик электролитларга эга электрокимёвий қурилма. У зарядларни металл пластинада ёки электродларда сақлайди. Оддий конденсатордан фарқли равишда унга исталган шакл ва вазифасидан келиб чиқиб хоҳлаган ўлчамни бериш мумкин.\nОлимлар бунга қадар айрим сув ўтлари ва томирли ўсимликларнинг ҳужайраларидаги лигнин — полимер бирикмани металл оксидлари билан биргаликда фойдаланиш электродларнинг электрокимёвий хусусиятини оширишга ёрдам беришини аниқлаган. Шу сабабли органик материалдан янги электр манбайи сифатида фойдаланишга қарор қилинган. Бу эса ўта ишончли хусусиятга эга суперконденсаторни яратиш имконини берган. Тадқиқотчиларнинг фикрича, бу каби суперконденсаторлар энергия тўплаш соҳасида, масалан, автомобилларда фойда келтириши мумкин. “Замин” янгиликларини “Twitter”да кузатиб боринг\nАвстралияда оғриқни сезишга қодир электрон тери яратилди\n3-09-2020, 11:37, Технология\n22-07-2018, 13:28, Технология\nВидео: Телефонни қувватлашнинг янги усули ўйлаб топилди\n26-07-2017, 15:32, Технология\nApple қондаги глюкоза миқдорини уланишсиз аниқловчи қурилмани яратмоқда\n13-04-2017, 19:52, Технология\nFujitsu 14 Пб ли улкан ҳажмга эга сақлагични намойиш этади\n14-07-2015, 13:58, Технология


Лирик шоир Одил Ҳотам ижодидан айрим намуналар.\nБиз қачон қутлаймиз бир-биримизни\nБоғлар аро ранглар тўлғоғи\nТуйғуларга олтин бешикдир.\nЯшилликнинг сим-сим титроғи\nОқшомдаги ойдин қўшиқдир.\nТабиатни англамоқ ҳам бахт,\nБахтдир ёмғир сирин тингламоқ.\nЧақинларнинг чарақлаган шаҳд –\nҚиличига ётдир зангламоқ.\n…Тўлғоқларда туғёнлар чақнар,\nЛабларингда туғилар исмим.\nКўзларингда мингингчи марта\nЭриб кетар юрагим, жисмим…\n… Тўлғоқ тутар дарахт жисмини,\nАнгламайсан, недан бу титроқ.\nСен билмаган бир қиз исмини,\nҚулоғингга шивирлар япроқ.\n…Харсангтошлар келар жунбушга,\nОрзуларинг ўхшайди қушга\nҲамон сим-сим шивирлар япроқ.\n…Толиқади охири бир кун,\nАнглайдирсан недан бу титроқ.\nҚуёш эса ботар… сен бутун\nСарғаясан мисоли япроқ.\nВазмин харсанг тошлар, жасур қоялар,\nМангулик ҳукмига маҳкум посбондир.\nБулут, қуш қаноти солгай соялар,\nОсмонда уммону уммон осмондир.\nБари ўз ўрнида, бари мунтазам,\nҲаракат жадвали боқий, устувор.\nТабиат – мўъжиза, борлиқ – муҳташам,\nҲар бир зарра ўрни аниқ, барқарор.\nЯхлит бир хулоса, яхлит силсила –\nМашшоқ қўлидаги мукаммал чолғу.\nОҳанглар борлиғи – умид, ғулғула –\nШўх наво кўнгулдан олгайдир улгу.\nСаҳролар сарғаяр, ёшарар боғлар,\nСелдай оқаверар шамол хониши.\nҲамон кетмагандир ойдаги доғлар,\nБорлиққа мезондир қуёш ёниши.\n…Ҳаёт-мамот аро топганча омон,\nТафаккур амрида ташларкан қадам.\nЎзини, шайтонни енголмай ҳамон,\nИкки жаҳон аро кетмоқда ОДАМ…\nНамчил ҳаво, ҳазин, рутубат,\nПарво қилмай қарға, зоғларга.\nВужудингга қилмай ҳеч шафқат,\nЧиқиб кетсанг баланд тоғларга.\nОлавериб ўзлигинг ҳақин,\nМувозанат жадвалини туз.\nБораверсанг қуёшга яқин,\nҚолиб кетса пастда ҳорғин куз…\nОсмон кенгаяди юрганинг сайин,\nТоққа чиқа-чиқа тораяди йўл.\nШўх ел бодомзорни эркалар майин,\nВазмин харсангтошлар силкиб қолар қўл.\nНеларни шивирлар қушларнинг лаби,\nУфққа сингишар жилвагар боғлар.\nТикланар курашга тушмоқчи каби,\nМушаклари бўртган паҳлавон тоғлар.\nИлҳом тошқинида қалқир мўъжиза,\nБуюк қудратга лол қолаверасан.\nЎнгданми, сўлданми, қоя устига,\nЁнбошлаб сувратга олаверасан.\nБошингдан қуёшнинг нури кетмагай,\nРуҳларми, ортингдан борар изма-из.\nБарчага ҳам сендек насиб этмагай\nАбадият билан бўлмоқ юзма-юз.\nЎзбекистон халқ шоираси Ойдин Ҳожиева шеъриятидан\nОйдин Ҳожиеванинг ойдин шеърлари\nМен бир пайтлар болалар учун "Қоратаппак" деган маъжозий қисса ёзганман.Ўша асарни "Гулхан" журналига олиб бордим.Журналнинг бош мухаррири Ойдин Ҳожиева қўлёзмани кўздан кечириб, олиб қолдилар.Тўғрисини айтсам, ўшанда мен у асарни журналда чоп этишларига ишонмаганман.Буни қарангки, кўп ўтмай "Қоратаппак" "Гулхан" журналида эълон қилинди.Яна қандай денг.Истеъдодли рассом Хуршид Зиёхонов чизган ажойиб рангли иллюстрациялар билан!Менинг тасвирий санъатдан озми кўпми хабарим борлиги учун анча мунча акварель ишлар мени ҳайратга сололмасди ўшанда.Аммо, Хуршид Зиёхоновнинг иллюстрацияларини кўриб, рассомнинг маҳоратига, юксак бадиий дидига қойил қолганман.Бугун Ўзбекистон Ёзувчилар уюшмасининг "Ижод.Уз" сайтига кириб, Ойдин опанинг шеърларига кўзим тушди.Қишлоқ манзаралари акс этган у шеърларни ўқиб, маза қилдим. Ойдин опа ўтмишни, болалик чоғларини қўмсаб, онасини соғиниб ёзган бир шеърида:\nТонг саҳарлаб ариқ бошида\nОфтоб тушиб кўзу қошидан\nШиша қурумларни қувади.\nдея ёзадилар.Мисраларни ўқиркансиз, беихтиёр лампашишали чироқлар ёқиладиган электрсиз ватан ўтмиши, тозалигидан ярақлаётган лампашиша кўз олдингизда намоён бўлади, юрагингиз, руҳингиз ўша озода лампашишадай тозаради, ярақлай бошлайди.\nТашқарида — ғўзапоянинг\nҒарамида ухлайди шамол.\nдея ёзадилар яна Ойдин опа.Бу ғўзапоя ғарамланган ўзбек ховлисининг, сокинликнинг, осуда кечанинг гўзал сурати эмасми?\nБола очар фикрингда булбул…\nдейди шоира яна бир шеърида.Фикр инида мурғак булбул полапонлари!Нақадар гўзал!Ойдин кечага акс -садо бераётган булбул чах -чахи, кўздан нихон булбулнинг сурх новдалар, зангор япроқлар ичидаги ини, сариқоғиз полапонлари жонланади бу мисрада.\nҒўзапоя гулхан алангасида\nҚўлларимни тутиб исинолмадим.\nЮқоридаги мисраларни ўқиб, кузги шудгорларнинг туманли увотларида ёқилган олис гулханлар, гулхан шуъласидан ёришган шодон чеҳралар лоп этиб кўз ўнгингизда намоён бўлади.\nОйдин опа!Бир пайтлар Сиз менинг "Қоратаппак" номли қиссамни журналда эълон қилган эдингиз.Бугун мен океанлар ортида, "Мувозанат" номли сайтда Сизнинг шеърларингизни чоп этмоқдаман.Қачонлардир бир ижодкорга қилинган яхшилик осмонларда айланиб, айланиб, яна ўзингизга қайтиб келган бўлса не ажаб!Адабиётимиз, яқинларингиз, дўстларингиз, шогирдларингиз бахтига доимо соғ бўлинг, опажон!\nАжойиб шоир ва мохир таржимон Иброҳим ака Ғафуровга ва бошқа устозларга, адабиётшунос олимларга, шоир ёзувчи дўстларимизга, ватандошларга салом айтинг.\nБулоқ сувларидай тиниқ туйғули шеърлар ёзиб, халқимиз муҳаббатига сазовор бўлган устоз шоир Муҳаммад Раҳмон ҳақида.\nМуҳаммад Раҳмонни ёд этиб\nМуҳаммад Раҳмон ХХ аср ўзбек шеъриятининг буюк ва бетакрор ёниқ ёрқин шоирлари Абдулла Орипов, Эркин Воҳидов, Шавкат Раҳмон, Эшқобил Шукур, Ҳалима Аҳмедова, Зебо Мирзаева,Абдували Қутбиддинлар, даражасидан кам бўлмаган юксак дидли шоир эди.\nЎзбек халқининг энг севикли шоираларидан бири Ҳалима Аҳмад.\n"Ва ҳаводан келар йиғининг хиди", "Соғинч боғларида мудрайди кунлар","Сарғайган китобдай титилади боғ"\nҚандай дардли ва гўзал ташбеҳлар!(Х.В.)\nЭй, қайғу билан бахтни\nЭй, Ажал кўзларини\nНоламга гул тиккан-\nКўрдингми иситмаси баланд шафақни…\nБу лаҳза кўнглимнинг ямоқларига\nОшиқ этгим келар ҳар бир япроқни.\nяшил ва қўнғир,\nСоғинч боғларида мудрайди кунлар\nҚовжираган эрта ташналигида\nТомирда ҳаллослаб чопади хунлар\nкуйган бир юлдуз\nКулларин тўрт ёнга сочиб очар фол\nЁришмаган фолдай таниш бир овоз\nҲалима, қайдасан, келгин, кела қол!\nМана шу овозга айланар\nАммо кўнглим чироғини ўғирлар кимдир\nВа шодликсиз қолган қорачиқларим-\nНенидир шивирлаб тинмайди ёмғир…\nЎзбекистон халқ ёзувчиси Неъмат Аминовни ёд этиб\nЎзига ҳос ёзиш услубига эга, ёрқин талант эгаси, хақимизнинг севикли ёзувчиларидан бири Собир Ўнар\nБир париваш тонг отар оппоқ. Подаларин қирга ҳайдайди, Кўзларини уқалаб қишлоқ.(Марҳум шоир Чори Аваз шеъридан олинган мисралар).\nҲурматли устозимиз Фарид Усмон ижодидан


Исломда истеъмолчиларнинг ҳуқуқи Сара мақола\nЧоршанба, 01 Март 2017 01:30\n“Мутаффифун” сураси савдодаги ҳар қандай кўринишдаги суиистеъмолни, шунингдек ёлғон рекламани, маҳсулотни соҳталаштиришни ва фирибгарликни таъқиқлайди. “Вайл (вой) бўлсин, ўлчовдан уриб қолувчиларга. Улар одамлардан нарса ўлчаб олсалар, тўлиқ оларлар. Ва агар одамларга ўлчаб ёки тортиб берсалар, камайтирарлар” (Мутаффифун сураси, 1-3).\nБир куни буғдой сотувчиси олдига расулуллоҳ соллоллоҳу алайҳи васаллам келадилар ва қўлларини унинг маҳсулоти ичига тиқиб кўрадилар. Ажабланарли ҳолда у нам эди. Шунда расулуллоҳ соллоллоҳу алайҳи васаллам: “Сотувчи бу нима”, - деб сўрайдилар. “Бу ёмғир сабабли”, - деб жавоб беради у. Бунга жавобан росулуллоҳ соллоллоҳу алайҳи васаллам: “Нима сабабдан инсонлар кўриши учун нам қисмини устига қўймадинг? Кимки бизни алдаса, у бизлардан эмас” – дедилар.\nБу эса, сотувчи маҳсулотнинг барча айб ва камчиликларини харидор унинг сифати ҳақида маълумотга эга бўлиши учун хабардор қилиши лозимлигидан далолат беради. Савдогар харидорга уни адаштириш ёки чалғитиш мақсадида фактларни бузиб кўрсатмаслиги керак.\nЗамонавий бозор ва дўконларда қайтариб олиш ва алмаштиришга доир етарлича қатъий қоидалар амал қилади, уларнинг баъзилари қайтариб бериш юзасидан вақт бўйича чекловни назарда тутса, баъзиларига кўра маҳсулот яхши бўлган ҳолатда ҳам қайтариб бериш мумкин эмас. Лекин истеъмолчиларнинг ҳуқуқларини ҳимоя қилар экан, Ислом савдогарларга харидорларнинг қайтариб бериш ҳуқуқини тақдим этиш имконини беради. Расулуллоҳ соллоллоҳу алайҳи васаллам шундай деган: “Ким бир мусулмонга иқола қилса (яъни, унга сотган нарсасини қайтариб олса), Аллоҳ таоло қиёмат куни унинг гуноҳини иқола қилади (яъни, кечади)” (Абу Довуд).\nТарозида тортиш ва ўлчаб беришнинг аниқлиги ҳақида Қуръонт каримда шундай дейилган: “Адолат ила ўлчанг ва тарозудан уриб қолманг” (Раҳмон сураси, 9).\nМадянликлар Аллоҳнинг қаттиқ қаҳрига учраб, момақалдироқ ва самовий яшин билан йўқ қилинганди. Улар инсонларни алдашга кўникиб қолишганди ва тарозида фирибгарлик қилмасликка ундаган Аллоҳнинг пайғамбари Шуайбга қулоқ тутишмаганди.\nАгарда мамлакатда харидорлар савдогарлар томонидан турли хилдаги алдов йўллари билан инсонлардан пул ундириш орқали, бунинг натижасида кам таъминланганларни оғир меҳнати орқали топилган пешона териларидан маҳрум қилган ҳолда эксплуатация қилинар экан, давлатга жамиятни асраш учун истеъмолчилар ҳуқуқларини ҳимоя қиладиган самарали қонунчилик қабул қилиш мажбурияти тушади.\nЗаҳира йиғиш – Ислом нархлар фақатгина талаб ва таклифдан келиб чиққан ҳолда белгиланиши лозим деган қоидани уқтирган бир вақтда, нархни сунъий равишда кўтаришда фойдаланиладиган яна бир адолатсиз йўлдир.\nИмом Аҳмад Абу Ҳурайра розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам: «Ким мусулмонларнинг нархларига киришиб, уларга қимматчилик келтириш учун ҳаракат қилса, Аллоҳ учун уни қиёмат куни катта ўтга ўтказмоғи ҳақ бўлади», деганлар.\nАнас розияллоҳу анҳудан ривоят қилинади: «Одамлар: «Эй, Аллоҳнинг Расули, нарх кўтарилиб кетди, бизга нархни белгилаб беринг», дейишди. Шунда Расулуллоҳ соллаллоҳу алайҳи васаллам: «Албатта, Аллоҳнинг Ўзи нарх белгиловчи, тутувчи, кенг қилувчи ва ризқ берувчидир. Мен эса сиздан бирортангиз ҳам мендан на қон ва на молда зулм даъво қилмаганингиз ҳолимда Аллоҳга рўбарў бўлишни хоҳлайман», дедилар». ( Аҳмад, Абу Довуд, Тирмизи ва Ибн Можа, Ибн Ҳиббон саҳиҳ деган)\nБу хадис нархларни ўзбошимчалик билан белгилаш ножоиз эканлигини кўрсатмоқда, чунки бу савдогарларга зарар келтириши мумкин, бошқа тарафдан эса – очликни сунъий вужудга келтириши мумкин. Лекин давлатнинг алоҳида ҳолларда нархларни тартибга солиш ҳуқуқи мавжуд.\nПайғамбаримиз соллоллоҳу алайҳи васаллам: “...Ерлик одам саҳроликка сотиб бермасин...”, деганлар (Муслим).\nУшбу ҳадиснинг мазмуни шундаки, шаҳарлик маҳсулотни унинг нархи ошгунга қадар ушлаб туриши мумкин, бадавийлар эса тезроқ сотишга ҳаракат қилишади. Қишлоқ хўжалиги маҳсулотлари улар етиштириладиган қишлоқлардан, улар истеъмол қилинадиган – шаҳарларга етказиб берилганлиги сабабли, шаҳарда омборхоналар ва воситачи(даллол)ларга эҳтиёж туғилади. Лекин тўплаб туришни бекор қилиш ва мўътадил баҳони ушлаб туришга доир чоралар кўрилиши зарур.\nСавдонинг ноинсоф усуллари, олиш ва сотиш нархлари чайқовчилик мақсадида шу даражада кўтариб юборилганидан бозор емирилишига олиб келган кўчмас мулк бозорида ҳам ривожланади.\nМолиявий бозорлар – обрўли трейдерларнинг (кўтара ва биржа савдогарлари) ўз даромади учун биржа баҳоларига нисбатан ҳийла – найранг қўллайдиган яна битта соҳа, натижада эса зарарни майда инвесторлар кўради. Худди шундай, АҚШ ва Европадаги 2007 йилги молиявий бозор қулашидан оддий нафақахўрлар зарар кўришди. Шунинг учун бошқарувчи органлар мана шу майда инвестерларни ҳимоя қилишлари, қатъий қоидаларни киритишлари ва бузғунчиларни жазога тортишлари лозим.\nБундан ташқари, Қурони карим агарда қарздор муаммоларни бошдан кечираётган бўлса, унга қарзни қайтариш учун етарлича вақт беришга чақиради. “Бақара” сурасида Аллоҳ Таоло шундай марҳамат қилади: “Агар ночор бўлса, бойигунча интизор бўлинг. Садақа қилмоғингиз, гар билсангиз, ўзингиз учун яхшидир” (Бақара сураси, 280).\nАбу Қатода розияллоҳу анҳудан ривоят қилинади: У қарздорини излаб борганди, у ундан яшириниб олди. Кейин уни топиб олганида у: «Мен ночор ҳолатдаман», деди. «Аллоҳ номи билан қасам ичасанми?», деган эди, «Аллоҳга қасам», деди. Шунда Абу Қатода деди: «Мен Расулуллоҳ соллаллоҳу алайҳи ва салламни эшитганманки: «Ким-да ким Аллоҳ унга қиёмат кунидаги ғамларидан нажот беришини истаса, ночор одамдан (қарзини) енгиллатсин ёки кечиб юборсин», деганлар» (Имом Муслим ривояти).\nЎз навбатида қарздор ҳам қарзини ўз вақтида ва тўлалигича қайтариш учун ўзига боғлиқ бўлган ҳамма нарсани қилиши керак\nАбу Ҳурайра розияллоҳу анҳудан ривоят қилинади: «Бир одамнинг Расулуллоҳ соллаллоҳу алайҳи васалламда ҳақи бор эди. Ўша одам у зотга қўполлик қилди. Саҳобалар унга (ёмонлик) қасд қилиб қолдилар. Шунда у зот: «Уни тек қўйинглар. Ҳақ эгасининг гапи бўлади. Унга (туяси) ёшидагини сотиб олиб беринг-лар», дедилар. Улар: «Биз унинг ёшидан яхшироқ ёшдан бошқасини топа олмаяпмиз», дейишди.\n«Ўшани сотиб олиб, унга беринглар. Албатта, сизнинг яхшиларингиз қарзини гўзал адо этувчи-ларингиздир», дедилар». (Бухорий, Муслим, Абу Довуд)\nҚурбон ҳайитида қурбонликка олинадиган ҳайвонлар савдосида ҳам савдогарлар ҳайвон аслига қараганда соғлом ва семизроқ кўриниши учун кўплаб ҳийла ишлатишади. Мисол учун, ҳайвонларга уларнинг танасини шиширадиган махсус ем ва дори беришади, укол қилишади.\nАбу Ҳурайра разияллоҳу анҳу ривоят қиладилар: «Расулуллоҳ саллаллоҳу алайҳи ва саллам: «Туя ва совлиқларингизни (серсут қилиб кўрсатиш мақсадида) атайлаб соғмай қўймангизлар! Кимки (билмай) шундай ҳайвонни сотиб олган бўлса, унинг ихтиёрида икки йўл бордур, бири — уни соғиб кўргач маъқул бўлса, ўзида олиб қолмоқлик, иккинчиси — уни эгасига қайтариб бермоқликдур Агар қайтариб берадирган бўлса (бир-икки кун соққани учун) бир соъ хурмо қўшиб берсин!» — дедилар». (Бухорий)\nАбу Ҳурайра разияллоҳу анҳудан ривоят қилинади: «Набий соллаллоҳу алайҳи васаллам: «Ерлик одам саҳроликка сотиб беришдан ёки нажш (шишириб кўрсатиш)дан ёки биродари совчилиги устига совчилик қилишдан ёки биродари савдоси устига савдо қилишдан ман қилдилар. Аёл ўз синглисининг идиши ёки товоғини бўш қолдириб, (ўзи никоҳланиб олиш учун) унинг талоғини сўрамасин», дедилар. (Муслим)\nТарафлар ўртасидаги келишувда низолар вужудга келишини олдини олиш мақсадида, Қуръон шартномани ёзма равишда расмийлаштиришга ундайди.\n“Эй мўминлар, бир-бирларингиз билан қарз муомаласини қилсангиз, ёзиб қўйинглар!” (Бақара сураси, 282)\nАбу Саид розияллоҳу анҳудан ривоят қилинади: “Набий алайҳиссалом: “Ростгўй, омонатдор тижоратчи набийлар, сиддиқлар ва шаҳидлар билан биргадир”, – дедилар. (Термизий)\nЛекин халол ва харомни фарқламайдиган, мумкин бўлмаган мақсадларни кўзлаган савдогарлар ҳақида қуйидаги ҳадисда шундай дейилган: “Тожирлар қиёмат куни фожирлардан бўлиб қайта тирилтирилурлар. Аллоҳга тақво қилган, яхшилик ва ростгўйлик қилганлар (тожирлар)гина бундан мустаснодир” (Термизий).\n« Куллик тугаганмиди?\tДавлат қарзлари харитаси »


Андижон вилоятида спортга, айниқса футболга берилаётган эътибор ҳавас қилса арзийдиган даражада.\nЎтган ҳафта янги қиёфа касб этиб, мухлис ва спортчилар учун барча қулайликларни ўзида мужассам этган “Соғлом авлод” стадионининг очилиш маросими бўлиб ўтди. Андижон вилояти ҳокими, вилоят футбол ассоциацияси президенти Шуҳратбек Абдураҳмоновнинг ташаббуси билан вилоятнинг барча туман ва шаҳарларида 2-лига мусобақаларида иштирок этувчи жамоалар шакллантирилди.\nБу йилги вилоят биринчилиги мусобақаларида 22та жамоа иштирок этмоқда.\nКуни кеча Андижон вилоятининг бир қатор туман ва шаҳарлари стадионларида мусобақанинг очилиш маросимлари бўлиб ўтди.\nБўз тумани ўйингоҳида ўтказилган ана шундай тадбирда туман ҳокими Иномжон Мамадалиев сўз олиб, мусобақа иштирокчиларига ўз табригини етказди. Шу куни Бўз туман ҳаваскор ёшларидан ташкил топган “Саботекс” жамоаси “ЎзТонгКО”ни қабул қилди.\nВилоятнинг бир қатор туманлари - Олтинкўл, Хўжаобод, Балиқчи, Қўрғонтепа ва Андижон шаҳар “Шўрбулоқ” даҳасидаги стадионларда ҳам мусобақанинг тантанали очилиш маросимлари ва 1- тур ўйинлари бўлиб ўтди.\nФутзал. Учта ўйинда 28та гол киритилди


Ўзбекистон илм-фани оғир жудоликка учради - AmuNews.uz - энг сўнгги янгиликлар\nМ.Саидов 1930 йил 21 ноябрда Қорақалпоғистон Pеспубликасининг Манғит шаҳрида туғилди. 1951 йилда Хоразм давлат педагогика институтини тугатиб, 1951-1954 йилларда Москва давлат университети аспирантурасида таҳсил олди. 1954 йилда номзодлик, 1970 йилда докторлик диссертацияларини ҳимоя қилди. 1984 йилда Ўзбекистон Фанлар академиясининг ҳақиқий аъзоси этиб сайланди.\nАкадемик М.Саидовнинг мамлакатимиз илм-фанини ривожлантириш борасидаги хизматлари давлатимиз томонидан муносиб баҳоланди. У “Ўзбекистонда хизмат кўрсатган фан арбоби” фахрий унвони, Ўзбекистон Pеспубликаси давлат мукофоти билан тақдирланган эди.\nҚОPАҚАЛПОҒИСТОН PЕСПУБЛИКАСИ ЖЎҚОPҒИ КЕНГЕСИ PАИСИ М.Т.ЕPНИЯЗОВ ВАФОТИ МУНОСАБАТИ БИЛАН ҲАМДАPДЛИК


ЎЗБЕКИСТОН РЕСПУБЛИКАСИ ОЛИЙ СУДИМАКР ТУЗОҒИ from\nАқл — Яратган инсонга ато этган бебаҳо неъматлардан бири. Ундан эзгулик ёки ёвузлик мақсадида фойдаланиш одамнинг ўзига боғлиқ. Бошқача айтганда, кимдир ақлини яхшилик учун сарфласа, бошқа биров ундан ёмонлик қилиш учун фойдаланади. Қуйидаги мисоллар макр ёрдамида бойлик орттиришни кўзлаган кимсаларнинг қилмиши ҳақида.\nҚизилтепалик Гулҳаё Бузрукова (исми-шарифлар ўзгартирилди) дугонаси Комила Жамиловага Ҳумоюн исмли йигит билан таништириб қўйишга ваъда беради. Тенгқур дугоналари турмуш қуриб кетаётгани боис Комила ҳам бунга қаршилик қилмайди. Шундан сўнг «Ҳумоюн» Камолага қўнғироқ қилади.\nУлар қарийб икки ой мобайнида ғойибона «ишқий» муносабатда бўлишади.\nОхир-оқибат иш шу даражага бориб етадики, кунларнинг бирида «Ҳумоюн» «суюклиси»нинг яланғоч суратини «Телеграм» ижтимоий тармоғидаги манзилига юборишни сўрайди. У буни бўлажак «умр йўлдоши» танасидаги кичиккина нуқсон ҳам келгусидаги оилавий турмушга рахна солиши мумкинлиги ва бу ҳол юз бермаслиги учун унинг соғломлигини ўз кўзи билан кўриб, кейин уйланиш истаги билан изоҳлайди. Эс-ҳушидан айрилган Комила унинг талабини бироз оғриниб қабул қилган бўлса-да, жисми нуқсондан холи эканини исботлаш учун бунга розилик билдиради. Аммо шундан сўнг воқеалар ривожи бошқача тус олади. Аниқроғи, Гулҳаё Комилани маиший бузуқликда айблай бошлайди. У Комиланинг «Ҳумоюн»га жўнатган суратини ота-онаси, яқинлари кўриб қолса, унинг оқибати ниҳоятда ёмон бўлиши ҳақида огоҳлантиради. Комила Гулҳаёга ялиниб-ёлвориб, сурат билан боғлиқ сирни ҳеч кимга ошкор этмасликни илтимос қилади.\nБундай оҳангдаги ўтинчлардан сўнг Гулҳаё шаштидан тушади. Бироқ ўртага анча оғир шарт қўяди. У сир сирлигича қолиши учун Комиладан 3 700 АҚШ доллари ва 20 миллион сўмлик тилла тақинчоқларни талаб қилади. Комила шаънини сақлаш учун Гулҳаёнинг шартига рози бўлади. Лекин талаб қилинган миқдордаги пул ва ота-онаси қўлида сақланаётган тақинчоқларини Гулҳаёга беришнинг иложини тополмайди. Аммо кейинчалик Гулҳаёнинг қистовлари жонидан ўтгач, Комила кеч бўлса-да, ўзини қўлга олади.\nБошидан кечирган воқеаларни ўз яқинларига маълум қилгач, уларнинг маслаҳати билан ҳуқуқни ҳимоя қилувчи идорага мурожаат этади. Тезкор тадбир режасига асосан Гулҳаё Комиладан 200 АҚШ долларини олганда қўлга олинди. Тергов чоғида Гулҳаёнинг макри фош этилди. Маълум бўлишича, Гулҳаё замонавий алоқа технологияси ёрдамида ғаразли мақсадни амалга оширмоқчи бўлган экан. Аслида у Комилага мобил қўл телефони ёрдамида овозни ўзгартирган ҳолда ўзини «Ҳумоюн» сифатида таништирган. Комила эса, бундай макр тузоғига дарҳол илинган. Ҳаётда ҳеч қандай «Ҳумоюн» деган йигит бўлмаган.\nЖиззахлик Гулмира Суярова ҳам ҳийла-макр йўли билан мўмай даромад топмоқчи бўлди. У икки йил муқаддам бухоролик Аҳрор Рашидов (исм-шарифлар ўзгартирилган) билан пинҳона ишқий муносабатларга киришди.\nГулмира оиласидан ажрашгач, Аҳрорнинг таклифига биноан Бухоро шаҳридаги ижара уйида яшай бошлади. Оилали Аҳрор унга мўмайгина пул бериб турса-да, бу Гулмирани қаноатлантирмади. У Аҳрорга «ишқий муноасбатлар чоғида касаллик орттиргани»ни маълум қилиб, уни даволаш учун катта миқдорда пул сўради. Аммо Аҳрор бунча пулни беролмаслигини айтгач, орадаги сирни унинг оила аъзоларига ошкор этиши билан таҳдид қилди. Собиқ «суюклиси»нинг бундай таҳдидли иддаоларидан безган Аҳрор ҳуқуқни муҳофаза қилувчи идорага Гулмиранинг товламачилиги юзасидан ариза ёзди. Шунга асосан Гулмира Аҳрордан 3 миллион сўмни олаётганда қўлга олинди.\nТергов ва суд муҳокамасида макр ёрдамида мўмай даромад олишни кўзлаган аёлларнинг жиноий кирдикорлари тўлиқ фош этилди.\nСуд товламачилик жиноятини содир этган Гулҳаё Бузрукованининг айбини Жиноят кодексининг 165-моддаси 2-қисми «б» банди, Гулмира Суярованинг қилмишини мазкур модданинг 1-қисми билан малакалади. Гулҳаё Бузрукова 3 йил муддатга озодликдан маҳрум қилинди. Г. Суяровага эса, 3 йил муддатга озодликни чеклаш жазоси тайинланди.\nШу тариқа ақлини ёвуз мақсадга хизмат қилдирган кимсалар қилмишига яраша қонуний жазоланди. Улар ўзлари қазиган чоҳга қулашди.\nХозирда сайтда – 92:


15:11 / 26.04.2016 2253 pdf Ўқиш режими + -\nОта ва онанинг ўлимидан сўнг, агар улар тақсимламаган бўлсалар, мерос ўғил ва қизларга тенг бўлинадими?\nОта ва она тирик вақтида тақсимланган нарса мерос бўлмайди. Балки ҳадия ҳисобида, хида ҳисобида бўлади. Мерос бир киши ўлганидан кейин ортидан қолган мулк ва шу мерос бўлади. Меросни тақсимлашда ўғил қизларни ҳаққи орасида фарқ бор, бир ўғилга икки қизни ҳаққи берилади, Қуръони каримда буни "ҳар бир эркакка икки аёлнинг хиссасича мерос берилади". Бу ерда шариат Аллоҳ субҳонаҳу ва таоло буюк бир адолатни ўрнатган. Исломгача бўлган даврда ва ҳозир ҳам кўпчилик юртларда қизларга мерос бериш мутлақо йўқ бўлган. Исломда аёл шахсини улуғлаш борасида уларга мерос беришда ҳам жорий қилинган. Лекин, мерос беришда адолат бўлишини юзасидан гапирилган. Ота-онани тириклик вақтида боқиш, уларга қараш, уларнинг хизматининг қилиш, ўлганларида кўмиш, бошқа сарф-ҳаражатларини қилиш ҳамма-ҳаммаси ўғилга юкланади. Шу билан бирга ўғил уй тутиш маъносида, уйланганда маҳр бериш, тўй қилиш, уни нафақасини бериш маъносидаги масъулиятларга ҳам жавобгар шахс ҳисобланади. Шу жумладан, опаси,синглисини ҳожат тушганда боқиш, кийинтириш, нафақа билан таъминлаш ҳам ўша ўғилнинг вазифаси ҳисобланади. Энди аёл киши, опа-сингил ўтган одамни, ота-онанингни қизичи, у қизлик пайтида отасининг қарамоғида бўлади. Турмушга чиққандан кейин барча сарф-харажати эрининг зиммасида бўлади. Ва турмушга чиқаётган пайтидан маҳр олади, тўй, ҳадялар, совғалар олади. Ундан кейин ҳам ҳеч қандай сарф-ҳаражат қилиш масъулияти уларда йўқ. Ана шу маъноларни эътиборга олиб бизни шариатимизда ота-онадан кейин қолган ўғил қизларга мерос тақсимлашда бир ўғилга икки қизнинг хиссаси бериш жорий қилинган.\n15:10 / 26.04.2016 1808\n15:11 / 26.04.2016 33283\nАссалому алайкум Бугун китоблар дунёси сайтида сотилаётган имом Ғаззолийнинг китобларини ўқиш дурустми Заиф ҳадислар кўпми уларда Уларни қандай билиш мумкин давоми...\n1164 11:57 / 12.11.2018\n2740 18:39 / 21.08.2017\nСаволАссалому алайкум Хурматли устозлар, менинг дўстим узоқ вақт сафарда. Яъни 5 йилдан буён, у уйга келганида қайта никоҳ ўқитиш керакмиЖавоб Зикр аҳлидан сўранг давоми...\n2673 10:05 / 08.07.2018\n3733 09:05 / 12.11.2017


Мен ўзбек фильмида роль ижро этишга тайёрман - Митҳун Чакраборти билан интервью - 28.09.2021, Sputnik Ўзбекистон\nМен ўзбек фильмида роль ижро этишга тайёрман - Митҳун Чакраборти билан интервью\nТошкент халқаро кинофестивалига ташриф буюрган Болливуд юлдузи журналистлар билан ўз фикрлари билан ўртоқлашди. 28.09.2021, Sputnik Ўзбекистон\n“ипак йўли дурдонаси” тошкент халқаро кинофестивали\nТОШКЕНТ, 28 сен – Sputnik. Ҳиндистонлик машҳур актёр Митҳун Чакраборти Ўзбекистондаги ўзгришларда ҳайратда эканини ва ўзбек фильмида роль ижро этишга тайёрлигини билдирди. Ўзбекистон Кинематография агентлиги хабарига асосан. — Сизни Ўзбекистонда кўрганимиздан хурсандмиз, олдин ҳам бу ерда бўлгансиз. Эндиликда қандай ўзгаришларни сездингиз? Нималар сизни ҳайратлантирди?— Биринчи марта Тошкентга ҳамкорликда фильм ишлаганимизда келгандим, бир ой давомида бу ерда бўлгандик. Бугун Тошкентга келиб, ҳайратимни беркита олмадим. Аэропортни ўзидаёқ улкан ўзгаришларни кўриб, худдики ўзимни Европани қайсидир шаҳрига келиб қолганимни ҳис қилдим.Ўзбекистон ва Ҳиндистон ўртасида азалдан яқин дўстона алоқалар бўлган ва бугун ҳам бу алоқалар нафақат кино ва сериалларда, балки барча соҳаларда ҳам давом этиб келяпти. Айтишим мумкинки, Тошкентга келиб, Ўзбекистон янги тараққиёт босқичига чиқиб, янада ривожланиб чирой очганига гувоҳ бўлдим.— Янги Ўзбекистонни уч сўз билан тасвирлаб бера оласизми?— Ҳайратланарли, чиройли, меҳмондўст.— Ўзбек фильмларини Марказий Осиёдаги роли ҳақида нима дея оласиз?— Техник томондан янги босқичга кўтарилиш зарур. Ўзбек киноиндустрияси хорижий ҳамкорликни янада кучайтириши керак. Мен ўзбек фильмларини дунёга чиқишини хоҳлайман.— Ўзбекистондаги севимли шаҳрингиз?— Ўзбекистоннинг кўп жойларида бўлдим, аммо Тошкент мен учун ҳаммасидан ҳам севимли.— Сизнингча, Тошкент халқаро кинофестивали орқали Янги Ўзбекистоннинг дунёга қандай имкониятлари намоён бўлади?— Айни вақтда Тошкент халқаро кинофестивалининг Ўзбекистонда ўтказилиши жуда ҳам муҳим воқеа деб айта оламан. Кўплаб юлдузлар дунёнинг турли нуқталаридан ташриф буюради. Бу каби тадбирлар давлат обрўсини юксалтиради. Бу ерда бўлган ҳар бир юлдуз ўз хотиралари, таассуротлари билан ўртоқлашади. Юлдузларнинг фикри, албатта, кўп одамларни эътиборсиз қолдирмайди.— Ҳаётда сиз учун нима муҳим? Нимани йўқотишдан қўрқасиз?— Мен кино актёрман, шу билан бирга тўрт фарзанднинг отасиман. Оила бошиман. Мен доимо севимли инсон бўлишни, керак бўлишни хоҳлайман ва шу меҳрни доимо беришга ҳаракат қиламан.Оилам мен учун энг муҳими, уни йўқотишдан қўрқаман. Кино ҳаётимнинг бир қисми. Учрашувларда сени оломон ўраб олади, дастхат сўрайди, яхши кўришларини айтади. Бу ҳам Яратган инъом этган бахт. Аммо оилам севгиси мен учун энг қадрли.Эслатиб ўтамиз, Тошкент халқаро кинофестивали 24 йиллик танаффусдан сўнг қайта тикланди. 28-сентябрь - 3 октябрь кунлари "Ипак йўли дурдонаси" номи билан бўлиб ўтадиган халқаро кино фестивалига дунёнинг 450 дан ортиқ кинматографистлар, Люк Бессон, Никита Михалков, Тимур Бикмамбетов, Нури Бильге каби дунё тан олган режиссёрлар келиши, дунёнинг 14 мамлкатидан 150дан ортиқ фильмлар намойиш этилиши кутилмоқда.\nҳиндистон, ўзбек кино, “ипак йўли дурдонаси” тошкент халқаро кинофестивали\n14:27 28.09.2021 (янгиланди: 14:38 28.09.2021)\n© "Ўзбеккино"Митхун Чакраборти в Узбекистане\nТошкент халқаро кинофестивалига ташриф буюрган Болливуд юлдузи журналистлар билан ўз фикрлари билан ўртоқлашди.\nТОШКЕНТ, 28 сен – Sputnik. Ҳиндистонлик машҳур актёр Митҳун Чакраборти Ўзбекистондаги ўзгришларда ҳайратда эканини ва ўзбек фильмида роль ижро этишга тайёрлигини билдирди. Ўзбекистон Кинематография агентлиги хабарига асосан.\nЎзбекистонга тўртинчи марта ташриф буюришим. Аввалги Ўзбекистон ва ҳозирги Ўзбекистон ўртасида катта фарқ бор. Мамлакатингиз янада чирой очган, улкан ўзгаришлар рўй берган. Ҳиндистон ва Ўзбекистон мустаҳкам дўстона алоқаларга эга, биз бир нечта фильмларни биргаликда ишлаб чиқариш бўйича ҳамкорлик қилиб келмоқдамиз. Мен ўзбек фильмида роль ижро этишга тайёрман!, - деди машҳур актёр.\n— Сизни Ўзбекистонда кўрганимиздан хурсандмиз, олдин ҳам бу ерда бўлгансиз. Эндиликда қандай ўзгаришларни сездингиз? Нималар сизни ҳайратлантирди?\n— Биринчи марта Тошкентга ҳамкорликда фильм ишлаганимизда келгандим, бир ой давомида бу ерда бўлгандик. Бугун Тошкентга келиб, ҳайратимни беркита олмадим. Аэропортни ўзидаёқ улкан ўзгаришларни кўриб, худдики ўзимни Европани қайсидир шаҳрига келиб қолганимни ҳис қилдим.\n© Ўзбекистон Кинематография агентлигиМитхун Чакраборти и Фирдавс Абдухаликов\nМитхун Чакраборти и Фирдавс Абдухаликов\n© Ўзбекистон Кинематография агентлиги\nЎзбекистон ва Ҳиндистон ўртасида азалдан яқин дўстона алоқалар бўлган ва бугун ҳам бу алоқалар нафақат кино ва сериалларда, балки барча соҳаларда ҳам давом этиб келяпти. Айтишим мумкинки, Тошкентга келиб, Ўзбекистон янги тараққиёт босқичига чиқиб, янада ривожланиб чирой очганига гувоҳ бўлдим.\n— Янги Ўзбекистонни уч сўз билан тасвирлаб бера оласизми?\n— Ҳайратланарли, чиройли, меҳмондўст.\n— Ўзбек фильмларини Марказий Осиёдаги роли ҳақида нима дея оласиз?\n— Техник томондан янги босқичга кўтарилиш зарур. Ўзбек киноиндустрияси хорижий ҳамкорликни янада кучайтириши керак. Мен ўзбек фильмларини дунёга чиқишини хоҳлайман.\n— Ўзбекистондаги севимли шаҳрингиз?\n— Ўзбекистоннинг кўп жойларида бўлдим, аммо Тошкент мен учун ҳаммасидан ҳам севимли.\nМитхун Чакраборти в Узбекистане\n— Сизнингча, Тошкент халқаро кинофестивали орқали Янги Ўзбекистоннинг дунёга қандай имкониятлари намоён бўлади?\n— Айни вақтда Тошкент халқаро кинофестивалининг Ўзбекистонда ўтказилиши жуда ҳам муҳим воқеа деб айта оламан. Кўплаб юлдузлар дунёнинг турли нуқталаридан ташриф буюради. Бу каби тадбирлар давлат обрўсини юксалтиради. Бу ерда бўлган ҳар бир юлдуз ўз хотиралари, таассуротлари билан ўртоқлашади. Юлдузларнинг фикри, албатта, кўп одамларни эътиборсиз қолдирмайди.\n— Ҳаётда сиз учун нима муҳим? Нимани йўқотишдан қўрқасиз?\n— Мен кино актёрман, шу билан бирга тўрт фарзанднинг отасиман. Оила бошиман. Мен доимо севимли инсон бўлишни, керак бўлишни хоҳлайман ва шу меҳрни доимо беришга ҳаракат қиламан.\nОилам мен учун энг муҳими, уни йўқотишдан қўрқаман. Кино ҳаётимнинг бир қисми. Учрашувларда сени оломон ўраб олади, дастхат сўрайди, яхши кўришларини айтади. Бу ҳам Яратган инъом этган бахт. Аммо оилам севгиси мен учун энг қадрли.\nЭслатиб ўтамиз, Тошкент халқаро кинофестивали 24 йиллик танаффусдан сўнг қайта тикланди. 28-сентябрь - 3 октябрь кунлари "Ипак йўли дурдонаси" номи билан бўлиб ўтадиган халқаро кино фестивалига дунёнинг 450 дан ортиқ кинматографистлар, Люк Бессон, Никита Михалков, Тимур Бикмамбетов, Нури Бильге каби дунё тан олган режиссёрлар келиши, дунёнинг 14 мамлкатидан 150дан ортиқ фильмлар намойиш этилиши кутилмоқда.


“Ҳаммаси одатдагидек”: Туркманистонда пандемия даврида масжидлар ёпилмади | Qalampir.uz\n“Ҳаммаси одатдагидек”: Туркманистонда пандемия даврида масжидлар ёпилмади\nОлам\t25 Апрель 20:49 5261\nТуркманистонда COVID-19 пандемияси даврида муборак Рамазон ойида масжидлар ёпилмади. Бу ҳақад РИА Новости хабар берди.\nМусулмонларнинг айтишича, масжидга бориш ва диний ибодатларни ўтказишга ҳеч қандай чекловлар ўрнатилмаган ва ҳаммаси одатдагидек давом этяпти. Одамлар бир неча минг киши тўпланадиган таровеҳ, ва Жума намозларини масжидларда ўқияпти.\nРамазон ойининг биринчи кунида Туркманистон Президенти Гурбангули Бердимуҳамедовнинг ўзи намуна бўлиб, Ашхободдаги “Ҳазрати Умар” масжидида ўзи ёзган китоблар савдосидан тушган пулга хайрия сифатида ифторлик қилиб берган. Маҳаллий телеканалда намойиш этилган кадрларга кўра, унда 100 га яқин одам иштирок этган.\nҚайд этиш керакки, Туркманистонда расман коронавирус аниқланмаган. Аммо халқаро доираларда расмий баёнотларга шубҳа билан қараляпти. Жаҳон соғлиқни сақлаш ташкилоти Туркманистонда коронавирус йўқлигини текшириш учун махсус миссия юборишга қарор қилди.\nЭслатиб ўтамиз, Ўзбекистонда коронавирус пандемияси сабаб масжидлар ёпилган. Рамазон ойида таровеҳ намозини уйда ўқиш тавсия этилди.\nмасжид Рамазон Туркманистон\n29 Май 17:40 64578\n28 Май 21:12 50327\n29 Май 09:48 44633\n29 Май 21:45 42695\n28 Май 08:06 30504


Хорижлик мутахассислар Наманганда стол теннисчиларни шуғуллантирмоқда\n24 декабрь, 2019, 15:06\nХабарингиз бор, Ўзбекистон стол тенниси федерацияси, Жисмоний тарбия ва спорт вазирлиги, Миллий олимпия қўмитаси томонидан Наманган шаҳридаги “Баркамол авлод“ спорт саройида стол тенниси бўйича “Марказий Осиё Олимпия умидлари“ ҳафталиги диорасида халқаро ўқув-машғулот йиғини ўтказилмоқда.\nМазкур ҳафталикда Ўзбекистон, Эрон ва Марказий Осиё давлатларининг терма жамоалари аъзолари назарий ва амалий, техник ҳамда жисмоний машғулотларда ўз тажрибаларини оширмоқдалар.\nЙиғинда 10 ёшдан катта бўлган стол теннисчилар австралиялик мураббий Дмитрий Левенко, эронлик Фаражи Реза ҳамда мамлакатимиз стол тенниси федерацияси раиси Саида Маҳмудова қўл остида шуғулланяпти.\n– Ўзбекистонда ҳар бир соҳа каби, спортга ҳам юксак эътибор қаратилаётганига гувоҳ бўлдим, – дейди Ф.Реза (Эрон). – Машғулотлар давомида ёш спортчилар барча берилган юклама ва машқларни тўғри бажаришга интилмоқда. Бу эса келгусида улардан тажрибали теннисчилар етишиб чиқишига ишнонч уйғотади. Ўзбек стол теннисчилари ҳақида гапирадиган бўлсам, уларнинг келажаги порлоқ.\n– Стол тенниси Осиё давлатларида жуда ривожланганлиги барчага маълум. Шу сабабли ҳам илк маротаба ўтказилаётган мазкур халқаро ўқув-машғулот йиғини иштирокчилари ёш бўлишига қарамасдан анча тажрибага эга, – дейди австриялик мураббий Дмитрий Левенко. – Йиғиннинг навбатдаги кунида теннисчиларни техник ва жисмоний машқлар билан шуғуллантирдик. Ўйлайманки, ҳафта давомида спортчилар ўз тажрибаларини янада оширади.


AstraZeneca коронавирусга қарши вакцинаси синовларини тўхтатди\n08:52 / 09.09.2020\nФото: AP Photo / Kirsty Wigglesworth\nAstraZeneca британ-швед фармацевтика компанияси коронавирусга қарши вакцинасининг АҚШдаги 3-босқич синовларини беморлардан бирида иккиламчи таъсир пайдо бўлгани сабабли тўхтатди. Бу ҳақда компания вакилларига таяниб Stat нашри хабар берди.\nНашр вакцина қабул қилишдан кўнгиллида айнан қандай таъсир пайдо бўлганига аниқлик киритмаган, бироқ ҳозирда мутахассислар олдида бунинг сабабини аниқлаш вазифаси турибди.\nАввалроқ АҚШ президенти Дональд Трамп коронавирусга қарши вакцина йил охиригача ёки ундан ҳам эртароқ пайдо бўлиши мумкинлигини айтганди. AstraZeneca вакцинани Оксфорд университети олимлари билан биргаликда ишлаб чиқмоқда. Вакцина август охирида 30 минг америкаликда синала бошланганди.\nАҚШ ҳукумати вакцина ишлаб чиқилишига қўшимча маблағлар йўналтирганди. AstraZeneca бу мақсадда 1,2 млрд доллар олган. Шунингдек, вакцинани яратиш устида Moderna, Merck ва Pfizer, Johnson & Johnson компаниялари иш олиб бормоқда. Оқ уй маълумотларига кўра, АҚШ маъмурияти ушбу лойиҳаларга умумий ҳисобда 12 млрд доллар сармоя киритган.\nДунёдаги вазият: Саробга айланаётган ижтимоий иммунитет, Шинжонда касаллик авж олиши, Европада янги чекловлар ва янги намойишлар\nАҚШда коронавирусга қарши вакцина қачон пайдо бўлиши мумкинлиги маълум қилинди


Озод Шарафиддинов кимни “Сўнгги жадид” деб эътироф этган эди? | Nigoh.uz\nHome Katta tanaffus Озод Шарафиддинов кимни “Сўнгги жадид” деб эътироф этган эди?\nАдабиётшунос олим, Ўзбекистон Республикаси фан арбоби, филология фанлари доктори, профессор Бегали Қосимов 1942 йил 19 декабрда туғилган эди.\n1884 йил – Тошкент шаҳрининг Шайхонтоҳур даҳасида, савдогар Саидазимнинг ўғли Саид Ғани Азимбоев ҳовлисида биринчи рус-тузем мактаби очилган эди. Мазкур жараён собиқ Россия империяси ҳукуматининг ўз манфаатларидан келиб чиқиб амалга оширилди.\nМактаб мудири ва рус ўқитувчиси этиб Владимир Наливкин, мусулмон синфининг ўқитувчиси этиб эса мулла Солихўжа Кичкинахожинов тайинланди. Тарихчи Нажмиддин Қодировнинг қайд этишича, рус маъмурияти маҳаллий ўқитувчини рус ўқитувчиси билан нотенг вазиятга қўйган: рус ўқитувчиси учун йиллик маош 1000 рубль, маҳаллий ўқитувчининг маоши эса 400 рубль этиб белгиланган.\nМазкур мактабларда ўқиш тўрт йиллик бўлган. Мактабда ёши 7 ёшдан 17 ёшгача бўлган ўғил болалар ўқитилган. Ўқувчилар рус ва маҳаллий синфларга ажратилган.\n1942 йил (бундан 78 йил олдин) – адабиётшунос олим, Ўзбекистон Республикаси фан арбоби, филология фанлари доктори, профессор Бегали Қосимов таваллуд топди (вафоти 2004 йил). У қарийб қирқ йил давомида ҳозирги Ўзбекистон Миллий университетида ўқитувчиликдан проректорликкача бўлган йўлни босиб ўтди.\nУнинг илмий тадқиқотлари ўзбек мумтоз адабиёти ва адабий алоқалар, ўзбек адабиётини ўқитиш методикаси масалаларига, матншуносликка, жадидчилик ҳамда жадид адабиётини ўрганишга бағишланган. Ўзбекистон Қаҳрамони Озод Шарафиддинов Бегали Қосимовни: “Сўнгги жадид” деб эътироф этган эди.\n1991 йил (бундан 29 йил олдин) – Перу Республикаси Ўзбекистон Республикаси суверенитетини тан олди.\n2016 йил (бундан 4 йил олдин) – Ўзбекистон Республикасининг “Ўзбекистон Республикаси прокуратура органлари ходимлари кунини белгилаш тўғрисида”ги Қонуни қабул қилинди. Унга асосан 8 январь Ўзбекистон Республикаси прокуратура органлари ходимлари куни этиб белгиланди.\n2018 йил (бундан 2 йил олдин) – Ўзбекистон Республикаси Президентининг “Моддий маданий мерос объектларини муҳофаза қилиш соҳасидаги фаолиятни тубдан такомиллаштириш чора-тадбирлари тўғрисида”ги қарори қабул қилинди.\n2018 йил (бундан 2 йил олдин) – Ўзбекистон Республикаси Вазирлар Маҳкамасининг “Ўзбекистон Республикаси Қизил китобини тайёрлаш, нашр этиш ва юритишни ташкил қилиш чора-тадбирлари тўғрисида”ги қарори қабул қилинди.\nTags: Бегали Қосимовкун тарихиМактабОзод Шарафиддиновтарих


Қирғизистон Республикасининг Кара Балта шаҳрида "Қуръон нури" аёллар ислом институти қурилиши ўз якунига етди. Бу ҳақда ummamag.kg. сайти хабар берди.\nУшбу таълим муассасасининг очилиш маросими сентябрь ойининг охирига режалаштирилган. Ҳозирда ушбу муассасанинг ободонлаштириш билан боғлиқ ишлари қолган.\nИслом институтининг қурилиши 2008 йилда Қирғизистон ислом университети ва Бутунжаҳон мусулмон ёшлари ассоциацияси кўмагида барпо этилмоқда. Ҳозирги кунга қадар Қирғизистонда аёлларга олий исломий билим берувчи таълим муассасаси бўлмаган. Ушбу олий ўқув юрти дастлабкиси бўлиши айтилмоқда.\nСаудия Арабистони Ҳаж ибодатини адо этиш учун ҳужжатлар тайёрлаган ҳолда виза олмоқчи бўлган Ливандаги фаластинликларга мамлакатга киришни таъқиқлади. Бу ҳақда islam-today нашри хабар берди.\nЯқин Шарқда фаолият олиб борувчи ОАВларнинг маълум қилишича, Саудия томони Фаластин паспортига эга бўлмаган ва Ливан ҳудудига истиқомат қилаётган фаластинликларга виза беришни тўхтатган. Бугунги кунда Ливан ҳудудида 300 мингдан ортиқ фаластинлик яшайди.\nФаластин инсон ҳуқуқлари ташкилотлари виза бермаслик сабабини сўраб мурожаат қилганларида, Саудия Арабистони томони ушбу ҳолатга изоҳ ва тушунтириш бермаган.\nАввалроқ, худди шундай муаммо Иордания ҳудудида яшайдиган фаластинликлар билан ҳам содир бўлган эди.


Аксилисломий филм туфайли Покистонда YouTube сайти ёпилди\n18 январ 2021, Тошкент вақти: 12:00\nҚатор мамлакатларда норозилик намойишларига сабаб бўлаётган “Мусулмонлар гуноҳсизлиги” филми Покистонда YouTube веб-сайти ёпилишига сабаб бўлди.\nМамлакат Бош вазири Ража Парвез Ашраф 17 сентабр куни машҳур видео-хостингга кириш йўлини бутунлай ёпиб қўйиш ҳақида қарор чиқарди.\nАввалроқ Покистон ҳукумати YouTube ва қатор бошқа сайтларда жойлашган “Мусулмонлар гуноҳсизлиги” филмига элтувчи алоҳида ишоратларга тўсиқ қўйган эди.\nПокистоннинг The Nation нашрига кўра, мамлакатда бугунги кунга келиб аксилисломий филм жойлаштирилмиш 935 Интернет сайтга блок қўйилган.\nЭслатамиз, YouTube сайти Ислом дини ва Муҳаммад пайғамбарни ҳажв этувчи “Мусулмонлар гуноҳсизлиги” филмини олиб ташлашдан бош тортган эди.


Тошкентда янги йўл ва йўл ўтказгич фойдаланишга топширилди — ... - UzNews.uz\n20 октября, 09:02 471 0\nТошкентда янги йўл ва йўл ўтказгич фойдаланишга топширилди — фото\nПрезидент икки туманда қурилган янги автомобиль йўлини кўздан кечирди.\nШавкат Мирзиёев Тошкент шаҳрининг Яккасарой ва Сергели туманларида қурилган янги йўлни кўздан кечирди, дея хабар берди президент Матбуот хизмати.\nҚайд этилишича, Сергели билан Яккасарой туманини боғлайдиган қўшимча йўл лойиҳаси икки босқичда амалга оширилмоқда.\nБугунги кунда Чўпонота кўчасидан Тошкент ҳалқа йўлигача қарийб 2 километрлик трасса қуриб битказилган. Унинг Кичик ҳалқа йўли устидан ўтган қисмида 788 метрлик кўприк ва Тошкент ҳалқа йўлига туташган жойида иккита 207 метрлик йўл ўтказгич барпо этилган.\nМазкур транспорт иншоотлари, кеча 19 октябрдан очилди.\n24 ноября, 17:31 821 0\n25 ноября, 11:57 682 0\n25 ноября, 12:52 646 0\n26 ноября, 21:33 626 0\n24 ноября, 19:35 467 0\n10 Сентября, Пятница 9867 0


Келгуси ойларда ўсимлик ёғи нархларининг ўсиши асосий муаммолардан бирига айланиши мумкин – Газета.uz\nНа русском языке Lotinchada 3 апрель 2022, 09:57 Колумнистлар Иқтисодиёт\n2021 йилнинг биринчи ярмида глобал таъминот занжирларидаги узилишлар оқибатида қисқа муддатда жаҳон бозорида, шу жумладан, Ўзбекистонда ҳам ўсимлик ёғи нархида кескин ўсиш кузатилди. Хусусан, 2021 йил апрель ойининг ўзида маҳаллий бозорда ўсимлик ёғининг нархи 26,5% га ошган эди. Буни кўп жиҳатдан мамлакатнинг чет элдан импорт қилинадиган ўсимлик ёғига кучли боғланганлиги билан изоҳлаш мумкин.\nЎзбекистонда ўсимлик ёғи истеъмолининг ўртача йиллик ҳажми 460 минг тоннани ташкил этади ва бу истеъмолнинг тахминан тенг ярми импорт ҳисобидан қопланади. Бундай шароитда глобал бозорда юз бераётган ҳар қандай тебранишлар ички бозордаги нархга жиддий таъсир кўрсатади. Қолаверса, бу борада импорт географияси ҳам муҳим аҳамиятга эга. Яъни импортнинг асосий қисми саноқли давлатлар ҳиссасига тўғри келиши ўша давлатлардаги ёки жаҳон бозоридаги беқарорликнинг мамлакат ички бозорига таъсирини янада кучайтириши мумкин.\nРақамлар мисолида қаралса, 2021 йилда Ўзбекистонга умумий қиймати 313,6 млн долларга тенг ўсимлик ёғи импорт қилинган (2020 йилда бу кўрсаткич 258 млн долларни ташкил этган эди). Жами импорт қилинган ўсимлик ёғининг 66% қисми Россиядан олиб кирилган бўлса, 25% қисми Қозоғистон ҳиссасига тўғри келган. Гувоҳи бўлганимиздек, мамлакат аҳолиси ўсимлик ёғи таъминотининг қарийб ярмига фақатгина икки давлат эгалик қилмоқда. Бундан хулоса қилиш мумкинки, мазкур икки давлатда беқарорлик юзага келиши ички бозорда ўз аксини кўрсатмасдан қолмайди.\n2021 йилда жаҳон бозоридаги тебранишлар фонида маҳаллий бозорда ўсимлик ёғи нархлари кескин кўтарилди ва ҳукумат бунинг салбий оқибатларини юмшатиш мақсадида ўсимлик ёғи импорти ҳамда реализациясини 2021 йил май ойидан йил якунига қадар ҚҚСдан озод қилди (кейинчалик бу муддат узайтирилди). Тан олиб айтиш керакки, ёғ маҳсулотларига имтиёз берилиши ортидан ёғ нархлари барқарорлаша бошлади. Йилнинг қолган қисмида — имтиёзли давр мобайнида ўсимлик ёғи нархларининг ҳатто пасайганлигига ҳам гувоҳ бўлишимиз мумкин. Умуман олганда, йил давомида ўсимлик ёғи нархларининг барқарор сақланганлигини истеъмолчилар ҳам сезишган бўлса керак.\nЛекин 2022 йилнинг учинчи ойи бошланиши билан вазият яна жиддийлаша бошлагандек таассурот уйғотмоқда. Сабаби биргина март ойининг ўзида ўсимлик ёғининг нархи 3,1% га ошди. Таққослаш учун, 2021 йилнинг май ойидан 2022 йилнинг февраль ойигача бўлган даврда ўсимлик ёғи нархларида 2,5% лик пасайиш кузатилган.\nБошқача айтганда, биргина март ойида кузатилган нарх ўсиши охирги ўн ойдаги нарх ўзгариши билан таққослаганда истеъмолчилар учун сезиларли даражада юқори бўлган.\nГрафик: Давлат Статистика қўмитаси маълумотлари асосида муаллиф томонидан тайёрланган.\nСолиқ имтиёзлари ҳали бекор қилинмаганлигига қарамасдан, март ойига келиб ўсимлик ёғининг нархи яна кўтарилишни бошлади. Бунга асосий сабаб февраль ойи охирида Россиянинг Украинада «махсус ҳарбий операция» бошлаганлиги бўлди. Россия ҳамда Украина ўсимлик ёғини йирик ҳажмда экспорт қилувчи мамлакатлар ҳисобланади. Хусусан, 2019 йилда Россия ҳамда Украинанинг биргаликдаги ўсимлик ёғи экспорти дунё экспортининг 64% қисмини ташкил этган. Табиийки, бу икки мамлакатда сиёсий зиддият ҳамда беқарорликнинг юзага келиши бутун дунёда ўсимлик ёғи нархларининг ўзгаришига таъсир қилади.\nМанба: Our World In Data\nУруш натижасида юзага келаётган узилишлардан ташқари, Россия ҳукумати ўсимлик ёғи ҳамда унинг хомашёси (кунгабоқар) экспортига 2022 йил апрель ойидан вақтинча квота ўрнатиш тўғрисида қарор қабул қилди. Қарорга мувофиқ, апрель ойидан сентябрь ойига қадар мамлакатдан ўсимлик ёғи экспорти ҳажми 1,5 млн тоннадан, кунгабоқар озуқаси экспорти ҳажми 700 минг тоннадан ошмаслиги белгиланган. Бундан ташқари, апрель ойидан бошлаб экспорт учун олинадиган йиғим миқдори оширилиши қайд этилган.\nУмуман олганда, мазкур вақтинчалик чеклов экспортни тўлиқ чекловчи чора эмас. Аммо урушнинг давом этаётганлиги, экспорт учун бож миқдорининг оширилганлиги ҳамда экспорт квотасининг давлатлар кесимида қандай тақсимланиши борасидаги ноаниқликлар келаётган ойларда Ўзбекистонда ўсимлик ёғи нархининг тезроқ ўсишига сабаб бўлиши мумкин.\nБундан ташқари, ҳукумат томонидан ўсимлик ёғи импорти ҳамда реализациясига берилган солиқ имтиёзлари апрель ойининг сўнгига қадар амал қилади. Тўғри, имтиёзлар муддати яна узайтирилиши мумкин ва, таъкидлаш жоизки, айни вақтдаги тенденцияларга кўра, бу ҳолат кузатилишининг эҳтимоли юқори. Хусусан, март ойида президент Вазирлар Маҳкамасига ички бозорда нархлар барқарорлигини таъминлаш, ўсимлик ёғи ва бошқа озиқ-овқат маҳсулотларини импорт қилувчи тадбиркорларга кўмаклашиш орқали аҳоли талабини қондириш бўйича қўшимча топшириқлар берди.\nАммо имтиёзларнинг узайтирилиши амалда 2021 йилдаги каби нарх пасайишига олиб келмайди. Албатта, солиқ имтиёзлари нархнинг потенциал ўсиш суръатини пасайтириши эҳтимоли йўқ эмас. Лекин вазият бир йил олдингидек бўлмаслиги аниқ. Сабаби — ташқи рискларнинг таъсири жуда юқори.\nРоссияда ўсимлик ёғи экспортига квота белгиланмасиданоқ Ўзбекистонда ўсимлик ёғи нархларининг ўсиш суръати сезиларли даражада тезлашганлигига гувоҳ бўлдик (март ойидаги ўсиш). Яъни Украинадаги уруш натижасида юзага келган глобал узилишлар аллақачон ўз таъсирини ўтказишни бошлаган. Бунга қўшимча равишда, экспортнинг квота орқали қисман чекланиши ҳамда унинг импортёр давлатлар бўйича қандай тақсимланиши борасидаги ноаниқликлар эса, юқорида таъкидлаганимиздек, ўсимлик ёғи нархининг янада тезроқ ўсишига хизмат қилади.\nКелаётган ойларда, катта эҳтимол билан, ўсимлик ёғи нархининг тезроқ ўсишига гувоҳ бўлишимиз мумкин. Нарх ўсишининг қанчалик тез бўлиши эса, биринчидан, урушнинг қандай сценарийда давом этиши ҳамда унинг глобал узилишларга таъсирининг кучайиши ёки камайишига, иккинчидан, Россия ҳукумати қўйган экспорт чекловининг Ўзбекистон бозорига қай даражада таъсир қилишига боғлиқ (юқорида айтиб ўтилганидек, экспорт (ҳозирча) бутунлай чекланмаган). Нима бўлганда ҳам, келаётган ойлар инфляцияни, айниқса, асосий озиқ-овқат маҳсулотлари инфляциясини назорат қилиш ҳамда нархлар барқарорлигини сақлаб қолиш учун жуда синовли давр бўлади.\nМиркомил Холбоев 8 452\nГлобал беқарорлик шароитида ҚҚС бўйича имтиёзлар нархлар ўсишининг олдини олишга ёрдам берадими? 10 май 2022, 10:15\nГўшт ва ёғ импортига нол даражали ҚҚС ставкаси муддати узайтирилиши мумкин 28 апрель 2022, 11:32\nУкраинадаги уруш оқибатида жаҳон бозорида озиқ-овқат маҳсулотлари нархлари рекорд даражага кўтарилди 9 апрель 2022, 11:21


478 кўриб чиқилди\nАллоҳ таоло бу кун билан қасам ичганининг ўзиёқ бу куннинг нақадар аҳамиятли эканидан далолатдир.\nАбдуллоҳ ибн Аббос розияллоҳу анҳу айтганлар: «Аллоҳ таоло Фажр сурасида қасам ичиб айтган «жуфт»дан мурод Қурбонлик куни, «тоқ»дан мурод эса Арафа кунидир».\nДемак, Арафа куни нафақат ҳадисда, балки Қуръони каримда ҳам зикр қилингандир.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Оятдаги «ал-явмул-мавъуд» (ваъда қилинган кун) қиёмат куни, «ал-явмул-машҳуд» Арафа куни, «шоҳид» эса жумъа кунидир», деганлар».\nТориқ ибн Шиҳоб розияллоҳу анҳу айтадилар: «Бир куни яҳудийлар Моида сурасининг учинчи оятини назарта тутиб, Умар розияллоҳу анҳуга: «Сизлар бу оятни тиловат қиласизлар, агар у бизга нозил бўлганда эди, ҳеч иккиланмай, ўша оят нозил бўлган кунни ўзимиз учун байрам қилиб олган бўлардик», дейишди. Умар розияллоҳу анҳу: «Албатта, мен у оятнинг қайси пайт, қаерда нозил бўлганини, ўша пайтда Расулуллоҳ соллаллоҳу алайҳи васаллам қаерда бўлганларини аниқ биламан. У Арафа куни нозил бўлди. Ўша куни жумъа куни эди. Биз Арафотда эдик», деб жавоб бердилар».\nАрафа куни – динимиз комил этилган, неъматлар тугал қилинган кун. Аллоҳ таоло бу ҳақда шундай деган: «Бугун сизларга динингизни комил қилдим, неъматимни бенуқсон, тўкис қилиб бердим ва сизлар учун Исломни дин қилиб танладим» (Моида сураси, 3-оят).\nАрафа куни мўмин-мусулмонлар учун байрамдир. Набий соллаллоҳу алайҳи васаллам: «Арафа куни, қурбонлик куни ва ташриқ кунлари биз – Ислом аҳлининг байрамимиздир», деганлар (Абу Довуд ривояти).\nБу куннинг фазилатларидан яна бири шуки, Арафа куни тутилган рўзанинг савоби минг куннинг савобига тенг, у икки йиллик гуноҳга каффорат ҳам бўлади.\nАйнан шу куни Аллоҳ таоло кўплаб жонларни дўзахдан озод этади, рўзадор бандаларини кўрсатиб фаришталарга мақтанади, уларнинг гуноҳларини мағфират қилади.\nИбн Абдул Барр раҳматуллоҳи алайҳи айтадилар: «Бу ўша бандаларнинг гуноҳлари мағфират этилганига ишорадир. Чунки Аллоҳ таоло гуноҳ аҳли билан ҳеч қачон фахрланмайди. Фақат тавба ва мағфиратдан сўнг бу нарса бўлиши мумкин».\nБиз ҳам бу кунни ғанимат билиб, қадрига етиб, тоат-ибодат, рўза ҳолда ўтказсак, иншааллоҳ, ҳадиси шарифларда айтиб ўтилганидек, савобларга бурканамиз, гуноҳлардан покланамиз, Аллоҳ таолонинг мақтовига эришамиз, Унинг розилигини қозонамиз, қиёмат куни бошқа умматлар олдида юзимиз ёруғ бўлади.


Соғлиқни сақлаш вазирлиги китоблик бемор коронавирусдан эмас, ёндош касалликлари туфайли вафот этгани тўғрисида маълум қилди.\nСоғлиқни сақлаш вазирлиги Қашқадарё вилоятининг Китоб туманида вафот этган шахсга коронавирус ташхиси қўйилгани тўғрисидаги хабарларга муносабат билдирди.\n«Гумонланувчи, 1963 йилда туғилган фуқаро Н.О. Китоб туманида яшаган. У 2020 йил 10 апрель куни Қозоғистон Республикасига кетган. Жорий йил 9 май куни юртимизга қайтиб келган ва Тошкент вилоятидаги карантин марказига тиббий кузатувга олинган. 10 май куни эса Яккасарой туман тиббиёт бирлашмаси терапия бўлимига пневмония ташхиси билан ётқизилган.\nЎтказилган диагностик таҳлиллардан сўнг беморда Covid-19 инфекцияси аниқланмаган. Бундан аввал у жигар циррози ташхиси билан даволанган.\nШу йилнинг 29 май куни Китоб туман тиббиёт бирлашмаси шошилинч тиббий ёрдам бўлимига олиб келинган. Коронавирус инфекциясига олинган таҳлил унда гумон натижани қайд этгани боис суртма намуналари 31 май куни ўрнатилган тартибга кўра, махсус лабораторияга юборилган. Шу куни у ўтказилган реанимацион муолажаларга қарамасдан вафот этган.\nШу йилнинг 31 май куни юборилган суртма намуналарини такрор текширув натижаларига кўра, марҳум беморда коронавирус инфекцияси аниқланмади. Демак, бир ой ичида ўтказилган иккинчи бор диагностик тахлил ҳам Н.О. Covid-19 инфекциясига чалинмаганлигини кўрсатган. У ёндош касалликлар туфайли вафот этганлиги маълум бўлди. Шундай бўлса-да, қатъий санитария қоидаларига кўра, карантинга олинган фуқаролар маълум муддат тиббий кузатувда бўлишади», дейилади Соғлиқни сақлаш вазирлиги Жамоатчилик билан алоқалар бўлими хабарида.\nБундан аввалроқ Китоб туманида коронавирус билан касалланганлик бўйича гумонланиш ҳолати қайд этилгани, шу туфайли туман карантинга ёпилгани маълум қилинганди.\nЖиззах шаҳрида карантин талаблари кучайтирилди: чойхоналар ва истироҳат боғлари ёпилмоқда\n13:23 / 07.07.2020\n«Абу Сахий» ёпилди, бозорда вирусга чалинганлар аниқланган\n00:37 / 07.07.2020


2022-2026 йилларда электромобиллар ишлаб чиқариш режалаштирилмоқда - Review.uz\nЎзбекистоннинг 2022−2026 йилларга мўлжалланган Тараққиёт стратегияси лойиҳасида иқтисодиётни электр энергияси билан узлуксиз таъминлаш бўйича бир қанча мақсадлар қўйилган. Жумладан, электр энергияси ишлаб чиқариш кўрсаткичи қўшимча 40 млрд киловат соатга ошириш, қайта тикланувчи энергия манбалари улушини 25 фоизга етказиш, электромобиллар ва уларнинг асосий таркибий қисмларини ишлаб чиқариш йўлга қўйилади.\nТаклиф этилаётган Тараққиёт стратегиясининг учинчи устувор йўналиши — Миллий иқтисодиётни ривожлантириш, унинг ўсиш суръатларини замон талаблари даражасида таъминлашда келгуси 5 йилда амалга ошириш режалаштирилган макроиқтисодий кўрсаткичлар қайд этилган. Бунда 36 йўналиш мақсад қилинган.\nШундай йўналишлардан бири иқтисодиётни электр энергияси билан узлуксиз таъминлаш ҳамда “Яшил иқтисодиёт” технологиялари барча соҳаларга фаол жорий этиш, иқтисодиётнинг энергия самарадорлигини 20 фоизга ошириш тўғрисида.\n2026 йилга келиб электр энергияси ишлаб чиқариш кўрсаткичини қўшимча 40 млрд киловат соатга оширилиб, жами 110 млрд киловат соатга етказилиши режалаштирилмоқда.\n“Энергетика соҳасида хусусий сектор улушини оширишни инобатга олган ҳолда 2022 йилга келиб, электр энергиясини ишлаб чиқариш қувватларини жами 16,4 минг мегаватга, шу жумладан ГЭСлар - 2,2 минг мегаватга, қуёш ва шамол ЭСлар – 2000 мегаватга, ИЭСлар - 13,8 минг мегаватга етказилади.\nИссиқлик электр станцияларида ёқилғи сарфини 6 фоизга (1 киловат соат электр энергиясини ишлаб чиқаришга сарфланадиган 334 граммдан 315 граммгача) қисқартириш орқали уларни самарадорлиги оширилади. Жумладан:\n- давлат хусусий шерик тамойили асосида 3 та ИЭС қуриш орқали қўшимча 634 МВт ёки йилига 5,1 млрд кВт-соат электр энергиясини ишлаб чиқариш қувватлари ташкил қилинади;\n- Навоий ва Талимаржон ИЭСларни кенгайтириш бўйича умумий қуввати 2,2 ГВт бўлган 3 та лойиҳани амалга ошириш орқали йилига қўшимча 17,3 млрд кВт-соат электр энергияси ишлаб чиқарилади.\n2026 йилга қадар қайта тикланувчи энергия манбалари улушини 25 фоизга етказиш эвазига йилига қарийб 3 млрд куб метр табиий газни тежаш ҳамда 8 млн тонна ҳавога чиқариладиган зарарли газларнинг ҳажмини камайтириш режалаштирилган.\n- Камида 8 та шамол электр станцияларни (ШЭС) қуриш ҳисобига 4 ГВт қўшимча қувватлар барпо этилади.\n- қуёш фотоэлектр станциялар (ФЭС) қувватини 4 ГВтга етказиш мақсадида камида 10 та ФЭС ишга туширилади.\n- 15 та янги гидроэлектр станцияларни (ГЭС) қуриш ва 5 та мавжуд ГЭСларни модернизация қилиш ҳисобига йилига қўшимча 868 МВт электр энергиясини ишлаб чиқариш қувватлари барпо этилади.\n- 2030 йилга қадар қуввати 1 МВтгача бўлган кичик ҳажмдаги қайта тикланувчи энергия манбаларининг умумий қувватини 1 000 МВтга етказиш мақсад қилинган.\nВодород энергетикаси технологиялари соҳасида умумий қиймати 10 млрд сўмлик илмий-тадқиқотлар ташкил этилиб, 4 та янги илмий ишланма асосида водород энергиясини олиш, сақлаш ва ташиш технологиясини яратиш дастурини тасдиқлаш режалаштирилган.\nШаҳарсозлик нормаларига уй-жой ва биноларни лойиҳалашда хавфсизлик даражаси юқори бўлган замонавий қуруқ трансформаторлардан фойдаланиш бўйича ўзгартиришлар киритилади.\nЎзбекистон энергетика тизимини қўшни давлатлар энергетика тизимлари билан барқарор ишлашини таъминлаш борасида ҳам вазифалар режалаштирилган бўлиб, Ўзбекистон энергетика тизимини Тожикистон энергетика тизими билан параллел ишлаши таъминланади.\nСаноат тармоқларида йўқотишларни камайтириш ва ресурсларни ишлатиш самарадорлиги оширилади.\n- саноат тармоқларида 3,9 млрд куб.метр табиий газ, 4 млрд кВт.соат электр энергияси ва 21 минг тонна нефть маҳсулотларини тежаш орқали энергия сиғими 20 фоизга, шу жумладан 2022 йилда 5 фоизга камайтирилади.\nУй-жой-коммунал хўжалиги, ижтимоий соҳа объектлари ва бошқа соҳаларда қайта тикланувчи энергия манбалари жорий этилади ва энергия самарадорлиги оширилади.\n- “Янги Ўзбекистон массивлари” давлат дастурлари доирасида қуриладиган уй-жой, ижтимоий ва тижорат объектларини қуришда қайта тикланувчи энергия манбаларидан электр ва иссиқлик энергиясини ишлаб чиқарувчи қурилмалардан кенг фойдаланилади.\n- камбағал аҳоли қатламларига қайта тикланувчи энергия манбаларини жорий этиш борасида давлат томонидан рағбатлантириш ва молиялаштириш механизмлари белгиланади.\n“Яшил” иқтисодиётни ривожлантириш махсус жамғармаси ташкил этилиб, жамғармага молиявий маблағлар жалб қилинади.\n- энергияни сақловчи (аккумуляция қилувчи) технологияларни барпо этиш бўйича харажатларнинг 30 фоизи қоплаб берилади.\n- “Яшил” иқтисодиётга ўтиш лойиҳаларини молиялаштирувчи халқаро молиявий институтлар ва бошқа “донор” ташкилотларнинг маблағлари жамғармага жалб этиш чоралари кўрилади.\nЭлектромобиллар ишлаб чиқариш ва улардан фойдаланишни рағбатлантириш тизими яратилади.\n- электромобиллар ва уларнинг асосий таркибий қисмларини тажриба-экспериментал усулда ишлаб чиқариш базасини ташкил этиш ва уларнинг асосий бутловчи қисмларини ишлаб чиқариш ташкил этилади.\n- республикада ишлаб чиқарилган янги электромобилларни сотиб олганлик учун йиғимни тўлашдан озод этилади.\n- республикада ишлаб чиқариладиган электромобиллар (шу жумладан машино-тўпламлар) утилизация йиғимини тўлашдан озод этилади.\nЭлектромобилларни қувватлантириш станциялари тармоғини яратиш ва ривожлантириш режалаштирилган.\nБунда, республикада фаолият юритаётган АГТҚШ, АЁҚШларда, аҳоли кўп йиғиладиган объектлар ҳудудларида электр қувватлантириш, шу жумладан қайта тикланувчи энергия манбалари ёрдамида қувватлантириш станцияларини ўрнатиш ва бунда маҳаллий ишлаб чиқарувчилардан сотиб олиниши назарда тутилган.


ИнтерФУТБОЛ :: Чемпионлик шарафига ҳашамат\nЧемпионлик шарафига ҳашамат\nКриштиану Роналду Италиядаги чемпионлик шарафига ўзини ажойиб совғалар билан сийлади: аввалига 6 млн. еврога яхта сотиб олди, кейин ноёб Bugatti харидини расмийлаштирди. Чинакам ҳашамат!\n«А» серия якунланди ва футболчилар таътилга чиқа бошлашди. Жумладан, «Ювентус» билан чемпионликни нишонлаган Криштиану Роналду финишдан олдиноқ оиласи билан Италиянинг Тиррен соҳиллари бўйлаб денгиз саёҳатига чиқди. Криш олдинлари бундай сайрлар учун ижара асосида кема оларди. Энди эса унда дабдабали шахсий яхтаси бор. Унинг номи - Azimut Grande. Узунлиги - 27 метр, максимал тезлиги - 28 бурчак. Яхта ичида 5та каюта, 6та ваннахона, барча қулайликларга эга ошхона бор. Бу ҳаммаси эмас - релакс учун 2та ҳудуд, катта меҳмонхона ва дабдабали умумий ошхона ҳам Криш хизматига шай. Энг асосийси, яхтанинг баҳоси - 6 млн. евро. Алоҳида айтиш керак, Роналду бу транспорт воситаси харидини июнь ойидаёқ расмийлаштирганди.\nЯхта - Кришнинг жорий ёз амалга оширган энг қимматбаҳо хариди эмас. У яқинда буюртма асосида ишлаб чиқарилган ноёб Bugatti соҳибига айланади. Аниқроқ айтсак, Франция компанияси ўз брендининг 110 йиллик юбилейи муносабати билан атиги 10 дона Bugatti Centodieci русуми ишлаб чиқаради. Tuttosport маълумотларига кўра, португалиялик юлдуз улардан бирига 8 миллион евро тўлади. «Учқур от»нинг максимал тезлиги 380 км.|соатга тенг. Атиги 2,4 сония ичида машина тезлигини 100 км.|соатга кўтариш имконияти бор. Дарвоқе, футболчи ўзи учун тайёрланаётган Centodieci «тойчоқ»ини 2021 йилнинг ёзида олади. Маълумот учун, Роналдунинг автоколлекциясида 20тадан кўп автомобиль бор. Диққатга сазовор томони, португалиялик томонидан сотиб олинган охирги 4та автодан 3таси «Бугатти». У аввалига реклама суратга олиш жараёнида Bugatti Veyron русумига шу қадар маҳлиё бўлдики, уни дарҳол харид қилди. Кейин Bugatti Chiron учун 3 млн. евро тўлади. 2019 йилнинг апрелида эса Роналду жаҳондаги энг қимматбаҳо автомобиль - Bugatti Voiture Noire соҳибига айланди. Футболчи бу эрмак учун «атиги» 11 миллион евро тўлаганди.\nРОНАЛДУНИНГ УЙДАГИ ЭРМАГИ - БИНГО ЛОТОСИ\nРоналду 2003 йили Португалиядан Англияга кўчиб ўтганди. У дастлабки 3 ой давомида ҳафтада 2 марта репетиторга қатнаб, инглизчани ўрганган. Бироқ таҳсилни охирги етказмаган, яъни ташлаб қўйган. Хуллас, Роналду машғулотларда ҳеч ким билан гаплашмасди, асосан жим ишларди. Тўғри, имо-ишоралар ва футбол терминлари (пас, зарба, чап, ўнг...)дан фойдаланган, лекин тўлиқ муомала қилолмасди. Боз устига, Англияда дўстлари ёки танишлари йўқ эди ва бўш вақтда уйдан ташқарига чиқмасди. 2003 йилнинг декабрида икки мухлиса унга янги йил совғаси улашади. Аниқроғи, улар «Эвертон»га қарши кечган ўйиндан сўнг клуб автобуси ёнида кутиб туриб, Кришнинг қўлига бир пакет тутқазишади. Унинг ичида бинго ўйини ва унинг қоидалари ёзилган DVD-гайд (инглиз тилида) бор эди.\nХуллас, Криш субтитр ёрдамида бинго қоидаларини ўрганиб олади ва дарҳол ўйинга шўнғийди, чунки буни ёшлигидан билар, фақат баъзи шартларини унутганди. 2004 йилнинг март ойига келиб эса, ўз кошонасида кеча уюштириб, Сульшер, Клеберсон, Руни ва Форланни бинго столи атрофига таклиф этади. Кейинчалик эса доирани кенгайтириб, бинго баҳона футболга дахли йўқ дўстлар ҳам орттиради. Роналду 2016 йили бу ўйинга нисбатан муҳаббатини алоҳида тилга олганди: «Бу мени чиндан ҳам қизиқтириб қўйди. Аслида болалигимда ҳам бинго ўйнаганман, мухлисалар совғаси эса, ўйин жараёнида инглиз тили бўйича билимимни оширишда роса қўл келди. Демак, улардан миннатдорман. Бингода нимани ёқтираман? Сен барча рақамларни тўлдиришинг ва охиргисини узоқ кутишинг мумкин. Гоҳида охирги рақам ҳеч чиқмайди ва бошқа ўйинчилар сенга етиб олишади. Қисқаси, ажойиб ўйин, ҳалигача дўстларим билан баҳслашаман. Баъзан эса ўғлим рақибимга айланади, у ҳам бинго шайдоси».\nДарвоқе, испанлар кейинчалик бинго тизимидан фойдаланган ҳолда, Роналду фаолиятига боғлиқ график чизишди. Инфосабаб - Кришнинг ўйиннинг ҳар бир дақиқасида гол ургани.


Америка экономикаси жуда катта қарз остида. Қарзлар таҳминан 3,1 триллион долларгача ошди ва шу бугун тахминан 12.3 триллион долларга етди! Мисол учун 1 триллион доллар бу 1 минг миллиард доллар– Ўзбекистоннинг бутун пахтасининг 1000 йиллик пули!\nАйрим мустакил экономистларнинг гапига кура Америка доллари “синиши” мумкин. Яъни Америка ўз қарзларини камайтириш учун доллар кийматини камайтиради.Яъни доллар камида 25-30% арзонлашиб кетиши мумкин бир кечани ичида.\nКўпчилик Гарб банкирлари Хитойни ўзининг валютаси кийматини сунъий камайтириб экспортини оширмокда деб айблашади. Шу сабаблик Хитой кўплаб ўз маҳсулотларини четга сотаяпти. Мана Япония ва Германиядан ҳам ўзиб кетди дунёнинг энг катта экспортчиси бўлиб. Юан киймати арзон килиб ушлаб турилгани учун кўпгина Гарб маҳсулотлари Хитой маҳсулотларига конкурент бўлолмаяпти, дейишмокда. Бунинг окибатида Гарб давлатлари Хитойга карши савдо уруши чораларини кўришмокда. Булар пошлиналар, янги налоглар.\nШу 2-3 ой ичида Хитой ва Америка муносабатлари жуда таранглашиб кетди. Хитой энди Америка заем қогозларини олмаслигини айтди. Американинг ташки давлатларга , банкларга қарзининг асосий эгаси Хитой давлати ҳисобланадив(Япониядан кейин 2-уринда).\nБунга жавобан Америка Тайванга курол аслаҳа сотишини эълон килди. Кейин эса президент Обама Тибетлик Далай Ламани кабул килишини эълон қилди. Кеча бу маросим Оқ уйда ўтди ҳам. Бу унинг сайловолди ваъдаларига қарши одим бўлсада.\nЛондондаги Афгонистонга оид конференcияда Карзай шу кунгача Афгонистон ичида 1 триллион долларлик ер ости бойликлари разведка килиниб топилди деб эълон килди.\nУкраинада президент сайловлари болиб ўтди. Ҳеч канака сиёсий ёки иктисодий плани булмаган, давлат бошкарувида ҳеч канака тажрибаси бўлмаган Кремл томонидан кўллаб кувватланган Янукович сайловда атиги 3 % ча ошикрок овоз йигиб ютиб чикди. Лекин ҳали сайлов когозлари санаб булинмасдан туриб, ҳали давлат сайлов комиссияси “Сайловлар конуний бўлиб утди” демасидан туриб Гарб давлатларидан келган кузатувчилар “Украина президент сайловлари демократик равишда утди. Биз ҳеч канака сохталаштиришни кўрмадик” деб кулларини силтаб “Колгани бизни ишимиз эмас” деб кетиб колишди.Ҳозир эса Тимошенко ҳоним Украина Олий судига сайловдаги соҳталаштиришлар ҳакида ариза берган.Олий Суд Януковичнинг сайланганини вактинчалик тўҳтатиб кўйган.\nЕвропада эса Греcия давлати ўз карзларини тўлай олмаслиги мумкин дейишмокда. Греcия евро валютаси доирасидаги давлат ҳисобланади. Агар Греcия давлати ўз карзларини тўлай олмаслиги аник булса унда евро валютаси кулайди.Унинг оркасидан эса бутун Европа банк системаси. Унинг оркасидан бошка давлат банклари ҳам…Банклар оркасидан эса завод-фабрикалар, фирмалар… Бу жуда катта трагедия булиши мумкин.\n« Сатира: Нофизийдан нома (21) Сиёсий мулоқотлар »


Афғонлараро музокаралар йўлидаги сўнгги тўсиқ олинди. Ўзбекистон бунга муносабат билдирди | Qalampir.uz\nАфғонлараро музокаралар йўлидаги сўнгги тўсиқ олинди. Ўзбекистон бунга муносабат билдирди\nОлам\t10 Август 2020 18:02 7294\n“Толибон” ҳаракати 400 нафар толиб қамоқдан чиқарилгандан кейин Афғонистон ҳукумати билан тинчлик музокаралари ўтказишга тайёрлигини билдирди.\n“Бизнинг позициямиз аниқ, маҳкумларни озод қилиш якунлангач, бир ҳафта ичида афғонлараро музокараларга тайёр бўламиз”, деди ҳаракат вакили Сухаил Шахин.\nУнинг сўзларига кўра, музокараларнинг биринчи раунди Қатар пойтахти Доҳада ўтказилиши мумкин.\nМузокаралар бир ҳафтада бошланиши мумкин\nРасмий Кобул вакилининг “Reuters”га маълум қилишича, Афғонистон Президенти Ашраф Ғани ўта хавфли ҳисобланган 400 нафар жангарини озод қилиш ҳақидаги фармонни 10 август куни имзолаган. Тинчлик музокаралари эса бир ҳафта давомида бошланиши мумкин.\nМаълумот учун, кеча Афғонистон уруғ оқсоқоллари кенгаши – Лоя Жирғанинг фавқулодда йиғилишида афғонлараро музокараларни ўтказиш учун “Толибон” ҳаракатининг қамоқхонадаги 400 нафар аъзосини озод қилишга қарор қилинган. Президент Лоя Жирғининг 3 мингдан ортиқ аъзоси олдида тегишли фармонни имзолаганини очиқлади. Хавфсизлик миллий кенгаши вакилининг сўзларига кўра, ҳаракат аъзоларини озод қилиш 2 кун ичида бошланади\n“Толибон” билан музокаралар учун ҳал қилувчи қадам\nШу вақтгача ҳукумат оғир жиноятлар қилишда айбланган “Толибон” жангариларини озод қилишдан бош тортиб келган. Бир неча кун аввал Ғани бундай қарорни бир ўзи қабул қилолмаслигини, бу масалани Лоя Жирға билан муҳокама қилиши зарурлигини билдирганди.\n“Толибон” билан музокаралар ўтказилиши 19 йилдан бери давом этаётган можарога нуқта ясаши мумкин. Бу эса Афғонистонда 40 йилдан бери давом этаётган урушнинг тугаши демакдир.\nМаълумот ўрнида, жорий йилнинг 29 февраль куни Қатар пойтахти Доҳа шаҳрида АҚШ ва “Толибон“ ўртасида тинчлик шартномаси имзоланди.\nКелишувга кўра, афғонлараро маслаҳатлашувлар 10 мартда бошланиши керак эди. Ишончни мустаҳкамлаш чоралари доирасида афғонлараро музокаралар бошлангунга қадар 5000 га яқин толиблар ва радикаллар томонидан ушлаб турилган мингга яқин одам озод қилиниши шарт эди. Ҳозирча юқоридаги талабларни икки томон ҳам тўлиқ бажармади.\nАфғонистонда тинчлик ўрнатиш ишларида фаол иштирок этаётган Ўзбекистон мазкур қарорни олқишлади.\n“Ўзбекистон афғонлараро инклюзив музокаралар олиб бориш йўлидаги сўнгги тўсиқни олишга хизмат қилган 400 толиб-махбусларни озод қилиш тўғрисидаги Афғонистоннинг Маслаҳат Лоя Жирғаси қарорини олқишлайди.\nЎзбекистон томони Доҳада Афғонистон Ҳукумати ва “Толибон” Ҳаракати ўртасида музокаралар жараёни бошланишини тўлиқ қўллаб-қувватлайди ва афғон заминида узоқ муддатли тинчлик ва барқарорликка эришиш йўлида томонлар сиёсий ирода, конструктив ёндашув ва муросага тайёр эканликларини намойиш этишларига умид билдиради.\nЎзбекистон Республикаси тинчлик жараёнини илгари суришда ҳар жиҳатдан ёрдам кўрсатишда давом этади ва афғон халқига тинч келажак ва фаровон давлат қуришда ҳар томонлама кўмаклашишга қатъиян тайёр эканлигини маълум қилади”, дейилади Ташқи ишлар вазирлигининг ушбу ҳодисага муносабатида.\n22 Январь 14:58 64429\n21 Январь 12:47 50604\n21 Январь 10:34 37959\n22 Январь 21:54 31593\n22 Январь 16:16 31310


"Металлург" билан ўйин 19:00да бошланади. | "NAVBAHOR" FUTBOL JAMOASINING RASMIY WEB SAHIFASI\n"Металлург" билан ўйин 19:00да бошланади.\nХабарингиз бор, 21 июнь куни жамоамиз “Металлург” клубига қарши ўйин ўтказади. Мазкур беллашув Намангандаги “Марказий” ўйингоҳда соат 19.00да бошланиши маълум бўлди. Сешанба куни барча мухлисларни "лочинлар"ни қўллаб-қувватлаб учун "Марказий" ўйингоҳга чоралаймиз! Жамоаларнинг ёшлари ўртасида ўтадиган ўйин эса 20 июнь куни Тўрақўрғондаги “Ёшлик” ўйингоҳида соат 18.00да бошланади.


06 март 2021, Тошкент вақти: 13:25\n4 апрель куни Нукус шаҳрида Ўзбекистонда биринчи ихтисослаштирилган мактабгача таълим муассасасининг тантанали очилиш маросими бўлиб ўтди.\nМактабгача таълим вазирлиги матбуот хизматининг бу ҳақдаги хабарига илова қилинган суратларда маросимда Мактабгача тарбия вазирлиги раҳбари Агриппина Шин, вазирликнинг Мактабгача таълим муассасалари фаолиятини ташкил этиш бошқармаси бошлиғи ўринбосари Шаҳнозахон Шавкатовна Мирзиёева (Ўзбекистон президентининг қизи), бошқа расмийлар ва жамоатчилик вакиллари иштирок этганини кўриш мумкин.\nШаҳноза Мирзиёева (ўртада) Нукус, 2019, 4 апрель\nМактабгача таълим вазирлиги матбуот хизматига кўра, мазкур муассаса турли жисмоний нуқсонлари бўлган болаларни ижтимоий-маданий муҳитга жалб этиш, уларни мактабгача таълим ва соғломлаштириш реабилитацияси билан таъминлаш имконини яратиб беради.\n“Нукус шаҳридаги реабилитация-таълим муассасаси Ўзбекистон Республикаси Президентининг 2018 йил 16 августдаги “Оролбўйи минтақаси болалари учун реабилитация марказига эга бўлган давлат ихтисослаштирилган кўп тармоқли мактабгача таълим муассасасини ташкил этиш чора-тадбирлари тўғрисида”ги ПҚ-3909-сонли қарорига мувофиқ ташкил этилди. Ушбу мактабгача таълим муассасаси 120-150 нафар имконияти чекланган тарбияланувчиларга мўлжалланган”, дейилади Мактабгача таълим вазирлиги матбуот хизмати хабарида.\nАйтилишича, Нукус шаҳрида реабилитация-таълим муассасасининг қурилиши ва унинг жиҳозланиши хорижий ва маҳаллий инвесторларнинг беғараз ёрдами ҳисобидан тўлиқ амалга оширилган.\n“Оролбўйи минтақасида болалар саломатлиги масаласи долзарб бўлиб қолмоқда. Қорақалпоғистон Республикасида 2018 йилнинг 1 январь ҳолатига 7 ёшгача бўлган ногирон болалар сони 2013 йилга нисбатан 17,5 фоизга ошди. Шу муносабат билан республика Президентининг ташаббусига кўра, Нукус шаҳрида Ўзбекистонда биринчи реабилитация-таълим муассасаси ташкил этилди. Бу ердаги болалар илгари ижтимоий-маданий муҳитга қўшила олмас эдилар. Кўп тарбияланувчилар ҳаётининг асосий қисмини уй деворлари ортида ўтказардилар. Шунингдек, биз Нукус шаҳрида эрта аралашиш тамойилини амалга оширишни бошламоқдамиз. Маълумки, бола миясининг 85 фоизи ҳаётининг биринчи 5 йили мобайнида ривожланади. Жисмоний ривожланишида турли нуқсонлари бўлган болалар ҳақида гап кетганда, машғулотларнинг ҳар бир куни муҳим аҳамиятга эга. Коррекцион-ривожлантирувчи ишларни ўз вақтида амалга оширишни таъминлаш мақсадида биз ушбу мактабгача таълим муассасасига қабул қилиш ёшини 3 ёшдан 2 ёшгача пасайтирдик”, - деган Мактабгача таълим вазири Агриппина Шин.\nНукус шаҳридаги ихтисослаштирилган мактабгача таълим муассасаси Оролбўйи минтақасининг чекка ҳудудларида яшовчи болалар ушбу муассасада тунда қолиши учун ҳафтасига 5 кун мобайнида туну-кун ишлайди. Куннинг биринчи ярмида тарбияланувчилар махсус педагогика бўйича малака ошириш курсларини тамомлаган тарбиячилар билан ўқув дастури бўйича шуғулланадилар, куннинг иккинчи яримда эса штатдаги тиббий ходимлар назорати остида соғломлаштириш-реабилитация муолажаларидан ўтадилар, деб хабар қилди Мактабгача таълим вазирлиги матбуот хизмати.\nПрезидентнинг кенжа қизи\nПрезидент Шавкат Мирзиёевнинг кенжа қизи Шаҳноза Мирзиёеванинг Ўзбекистонда янги ташкил этилган Мактабгача таълим вазирлигидаги лавозими ўтган йилнинг январида эълон қилинган эди.\nВазирлик сайтига жойлаштирилган расмий маълумотга кўра, Шаҳноза Шавкатовна Мирзиёева Мактабгача таълим муассасалари фаолиятини ташкил этиш бошқармаси бошлиғи ўринбосаридир.\nУшбу бошқарма давлат, нодавлат ва муқобил кўринишдаги болалар боғчалари фаолиятини ташкил этиш билан шуғулланиши ёзилган.\nШаҳноза Мирзиёева дастлаб 2017 йил, 19 декабрь куни президент Мирзиёев раислигида ўтказилган видеоселектор йиғилишида вазир Агрепина Шиннинг ёнида ўтирганди.\nШаҳнозанинг эри, Мирзиёевнинг кичик куёви Отабек Умаров "қайнотасининг тансоқчиси", деган маълумотлар мавжуд.


ҚОРАҚАЛПОҚ АЁЛЛАРИНИНГ ЖУРНАЛИСТИКАДАГИ ЎРНИ » Zlixa Orazimbetovanin' jeke veb sayti\nҚорақалпоқ давлат университети, журналистика кафедраси доценти, филология фанлари номзоди\nБундан 25 йил муқаддам бир курсдош йигит: «Қизлар, сизлар журналистика мутахассислигида беҳудага ўқияпсиз, чунки қизлардан журналист чиқмайди, эртага ҳар бирингиз турмушга чиқасиз ва албатта ё ўқитувчи, ё сотувчи, ё тарбиячи, ё тадбиркор бўласиз» – дея башорат қилганди. Биз у пайтда эндигина 1 курс талабалари эдик, юракларимизда эса таниқли журналист бўлиш истаги кўртак ёзаётганди! Бу гап кўнглимизга оғир ботти. Чунда курсимиздаги энг ориётли ва энг чаққон қиз Арухан Турекееванинг қаттиқ жаҳли чиқиб, дарҳол «Қизлар журналист бўла олади!» сарлавҳасида газетага мақола ёзди ва бу мақола катта шов-шувга айланиб кетганди. Бугунги кунда гоҳида баъзи эркаклар «журналистикада матриархат бошланиб кетмаяптимикин?!» – деб ўзаро хавотир ҳам олиб қўйишади…\nЎтган йиллар бир ҳақиқатни яна бир бор тасдиқлади-ки, ҳар қанақа айтилган сўзнинг исботини фақат вақт кўрсатар экан. Ўша курсдошимизнинг гапи ўзининг исботини топа олмади. Гуруҳда 25 талаба (6 йигит, 19 қиз) бўлган бўлса, ҳозирги кунда қизларнинг деярли барчаси журналистика соҳасида ишлаяпти. Масалан, Арухан Турекеева «Қарақалпақстан жаслары» газетаси масъул котибаси, чиройли ўғил-қизларнинг меҳрибон онаси, намунали оила бекаси, журналистика жанрларида тўхтовсиз мақолалар ёзяптики, уларнинг аксарияти газетхонларнинг кўнглидан жой олган, «Йилнинг энг фаол журналисти – 2011» танловининг ғолиби. Лола Сейданова, Латипа Оразимбетова, Абатгул Тажимуратова, Артиқгул Айимбетова, Замира Турдимуратовалар – яхшигина теле ва радиожурналистлари, улар Қорақалпоғистон телерадиокомпаниясида деярли 20 йилдан буён фаолият юритяптилар. Оралхан Қидирниязова Ўзбекистон давлат санъат ва маданият институти Нукус филиалида санъатшунослик журналистикаси бўйича дарс берса, Элмира Сайтжанова «Маданият ва спорт» газетасида, Миригул Байдуллаева «Шоманай нури» туман газетасида, Зибира Байниёзова ва Гавҳар Сарсенбаева матбуотда махсус мухбир, Зульфия Осербаева «Қарақалпақстан» нашриётида муҳаррир. Арухан билан Зибира ¬«Шухрат» медали билан тақдирланганида эса барча курсдошлар жудаям севиндик! Бу фактлар курсдош йигитнинг гапи қизларимизнинг иродасини мустаҳкамлашга хизмат қилганини кўрсатар, балки?\nҚорақалпоқ давлат университетида 31 йилдан буён журналист кадрлар тайёрланади. Талабаларнинг аксариятини эса қиз болалар ташкил қилади. Уларнинг орасида истеъдодли журналистлар кўплигини таъкидлаш жоиздир.\nШу ўринда республикада салмоқли ўрнига эга бу илм ва ўқув даргоҳида талаба ёшларга таълим ва тарбия бераётган устозлари ҳақида ҳам тўлиб-тошиб айтгинг келади. Журналистика кафедрасида еттида фан номзоди бор бўлса, уларнинг тўрттаси аёллар. Улар ҳақида қисқача маълумот бериш ўринлидир.\nЖумамуратова Малика Тилеубергеновна – 1976 йили Тошкент давлат университети журналистика факультетини тамомлаган. Фан номзоди, доцент. Қорақалпоқ журналистларининг кўпчилигининг устози ҳисобланади. 7 ўқув қўлланма ва элликдан зиёд илмий мақолалар, юздан ортиқ публицистик мақолалар чоп этган. Франция ва Малайзия давлатларида малака оширган. Унинг илмий раҳбарлигида 120 дан ортиқ битирув малакавий ишлари ва магистрлик диссертациялари ёзилган. Яна унинг нозик қаламидан ажойиб шъерлар битилмоқда, баъзиларига бастакорлар томонидан ажойиб куйлар басталанди.\nҚожиқбоева Зиёда Адилбоевна – 1988 йилда Нукус давлат университети, журналистика мутахассислиги тамомлаган. Фан номзоди, доцент. Тўртта ўқув қўлланмаси, олтмишдан ортиқ илмий ва юздан зиёт публицистик мақолалари бор. Унинг раҳбарлигидаги битирув малакавий ишлари асосида магистрлик ва номзодлик диссертациялари ёзилган. Зиёда опа ҳам гўзал шеърлар муаллифи, Университет радиосининг раҳбари. Тажрибали ва меҳнат севар ўқитувчи.\nМашарипова Тамара Жолдасбаевна – журналистика кафедрасида катта ўқитувчиси бўлиб ишлаш билан бирга, «Қорақалпоқ давлат университети ахборотномаси»нинг маъсул котибаси. Унинг исмини республика халқи яхши билади. Чунки у долзарб мавзулардаги публицистик ва журналистик мақолалари, яхшигина ҳикоя ва эсселари билан танилган, олтита китоби Нукус ва Тошкент шаҳарларидаги нашриётларда чоп этилган. Кўп йиллик педагогик ва журналистик меҳнатлари учун 2013 йилда «Йилнинг энг фаол журналисти» танлови ғолиби деб топилди.\nТўртинчи ўқитувчи эса ўзим, филология фанлари номзоди, кафедра доцентиман. Кафедрада ишлаётганимга 20 йил тўлибди.\nҲар йили 20-25 талаба мана шундай фаол ўқитувчиларнинг таълим-тарбиясини олиб, битириб чиқади. Уларнинг орасида эса Ўзбекистон ва Қорақалпоғистон республикаларига таниқли журналист қизлар кўп. Масалан, радиожурналистлардан Дилбар Қидирниёзова, Дилбар Ғаниева, Лола Нуратдинова, Гулноз Нурбековалар «Олтин қалам» танлови совриндорлари. Республика миқёсида ўтказиладиган «Атиргул» танловининг ғолиблари ҳам бисёр. Улардан: Зибира Абдиниёзова «Қарақалпақстан жаслары» газетасининг муҳбири, Улбоған Еримбетова «Қорақалпоғистон телевидениесида» муҳаррир, Миясар Қабулова «Истиқлол ва қонун» газетаси муҳбири. «Қорақалпоқ университети» газетасида Жамила Жаримбетова, «Нукус ҳақиқати» газетасида Жумагул Жаримбетова, «Тахиатош нури» тумани газетасида Саригул Сейтимова бош муҳаррир бўлиб фаоллик кўрсатмоқда. Яна исми аталмаган қанчадан қанча журналист қизларнинг республика ва бутун дунё хабарларини ёритишда, шунингдек эл орасида маънавият ва маърифат ишларидаги фаоллиги ва мардлигини, забардастлиги ва уддабўронлигини ҳар қанча эъзозласак арзийди.\nЙиллар ўтгани сари курсдош йигитнинг «қизлар журналист бўла олмайди» деган гапининг тагидаги теран маънони англагандай бўламан. Чунки журналистика ўта маъсулият ва фидойиликни талаб қилади. Бу касбни эгаллашга ҳар ким ҳам журъат этавермайди. Қорақалпоқ журналистикаси эса ҳам оилада, ҳам жамиятда обрў-эътибор ва ҳурмат қозонган қизлари билан ҳар қанча фахрланса арзийди!\n04 апреля 2015 12:35 995 рет көрилди Комментариялар: 0 Принтер


Тожикистонда ҳайвонларга нисбатан шафқатсизлик учун жазо кучайтирилди\nТожикистон парламентининг қуйи палатаси Маъмурий ҳуқуқбузарликлар тўғрисидаги кодексга киритилган ўзгартишларни маъқуллади ва ҳайвонларга нисбатан шафқатсизлик учун жавобгарликни кучайтирди.\nДепутатларнинг таъкидлашича, ночор ҳайвонларга нисбатан аёвсиз муносабатда бўлиш учун жазо Тожикистон фуқаролик жамияти илтимосига биноан кучайтирилган.\nМаъмурий ҳуқуқбузарликлар тўғрисидаги кодексга киритилган ўзгартишларга кўра, бундан буён ҳайвонларнинг яраланиши ёки ўлимига сабаб бўлганлиги учун 600 сомоний (50 доллардан ортиқ) жарима тўланади. Илгари бундай қилмиш учун жарима 300 сомонийни ташкил қилар эди. Депутатлар эндиликда қонун моддасини тўлдирдилар.\nМаъмурий Кодекснинг 277-моддасида яна бир хатбоши билан «ҳайвонларга ва қушларга, шу жумладан эгасиз ҳайвонларга шафқатсиз муносабатда бўлиш, яъни ҳайвонларни масхара қилиш, калтаклаш, қийноққа солиш ёки уларнинг шикастланишига ёки ўлимига олиб келадиган бошқа зўравонлик ҳаракатларига, шунингдек ҳайвонлар ва қушларга нисбатан шафқатсиз муносабатни тарғиб қилиш — учдан бешгача кўрсаткичлар миқдорида жарима солишга олиб келади.»\nТожикистон парламенти қуйи палатаси депутати Баҳриддин Зиёий қонунга киритилган ўзгартишларни шарҳлар экан, фуқаролик жамияти вакилларининг илтимосига биноан ожиз ҳайвонларга нисбатан аёвсиз муносабатда бўлиш учун жазо кучайтирилганлигини таъкидлади.\nБироқ, депутатлар қаровсиз итларни йўқ қилиш масаласини муҳокама қилмадилар. Ўтган йили биргина Хўжанд шаҳрида 700 дан ортиқ дайди итлар йўқ қилинди. Вабо тарқалишининг олдини олиш учун яна 400 га яқин ит эмланди.\n2017 йилда Хоруғ шаҳар аҳолиси шаҳар коммунал хизматчиларининг кўча итларини оммавий равишда безорилигидан ғазабланишди. Гувоҳларнинг сўзларига кўра, кўча итлари заҳарли колбаса билан заҳарланган ва улар узоқ вақт ва даҳшатли азобда вафот этган.\n“Барои Ҳает” (Ҳаёт учун) раҳбари ва Маъмурий кодексга киритилган сўнгги ўзгартиришлар бўйича ишчи гуруҳ аъзоси Муҳаббат Шофиеванинг таъкидлашича, расмийлар фаоллар билан суҳбат чоғида уйсиз итларни таъқиб қилиш ва йўқ қилиш ҳолатларини тасдиқламайдилар. «Баъзи фаоллар ҳайвонлар билан шафқатсиз жазо учун жиноий иш очишни таклиф қилишди. Бироқ, бизнинг депутатларимиз бундай қарор қабул қилишга тайёр эмаслар. Биз бу йўналишда ишлашда давом этамиз ва ҳайвонлар тўғрисида алоҳида қонун қабул қилинишига эришишга ҳаракат қиламиз», — дейди Муҳаббат Шофиева.\nТожикистонда қаровсиз ҳайвонлар учун бошпана йўқ. Шахсий фуқаролик жамияти фаоллари уларга ғамхўрлик қилади. Улардан бири Ҳанифа Баротова сўнгги 20 йил ичида Душанбе шаҳрида уйсиз ҳайвонларни қутқариб келади. У касал ва жароҳатланган ҳайвонларни олиб, уларни даволайди.\nҲанифа Баротова ҳар ой уйсиз ҳайвонларни даволаш учун 10 минг сомонийдан кўпроқ маблағ сарфлайди. Унга ҳайвонларни қутқаришда Россияда ва Тожикистондаги 201-ҳарбий базанинг ҳарбий хизматчилари ва ижтимоий тармоқ фойдаланувчилари ёрдам беришмоқда.\nҲанифа Баротованинг таъкидлашича, сўнгги йилларда қаровсиз ҳайвонлар кўпроқ зўравонликка учрамоқда. «Тожикистонда уйсиз ҳайвонлар учун бошпана очиш керак. Ўйлайманки, мамлакатда бундай бошпаналарни яратишда ёрдам берадиган яхши ва бадавлат одамлар кўп, — деди у.


Она ва бола саломатлиги партия ва депутатлар нигоҳида — Фарғона шифокори\n26.04.2019 26.04.2019 fsh.uz\nМарғилон шаҳар туманлараро туғруқ комплексида соғлом авлодни вояга етказиш, оилани режалаштириш, репродуктив саломатлик, асоратли туғруқлар ва туғма нуқсонли туғруқларни олдини олиш масалаларига бағишланган семинар ташкил этилди.\nСеминарда халқ депутатлари вилоят, шаҳар Кенгашидаги Ўзбекистон “Адолат” СДП гуруҳи аъзолари, “Аёллар қаноти” фаоллари, тиббиёт ходимлари, ОАВ вакиллари иштирок этдилар.\nДарҳақиқат, семинарда қайд этилганидек, оила–жамиятнинг асосий бўғини сифатида ҳар томонлама давлатимиз ҳимоясида.Оилани буёдга келтирувчилар саломатлиги ҳамиша муҳим ва аҳамиятга молик масала ҳисобланган. Ҳозирги кунда жойларда шифокорларимиз олиб бораётган тарғибот ишлари ҳам асосан эрта никоҳ қуриш, қариндош-уруғ ўртасидаги никоҳларни таъқиқлаш, нуқсонли туғруқларни олдини олиш каби долзарб вазифаларга қаратилган.\nМатн ва суратлар муаллифи\n← Иймонли шифокорлар кўпаяверсин!\nАлоҳида эҳтиёжга эга бўлган болаларни овқатлантириш — жуда долзарб мавзу →\n21.02.2020 fsh.uz 152\n08.08.2018 fsh.uz 679